ועדת המשנה להסרת החסמים בתקשורת בשפה הערבית, כנסת 20, פרוטוקול מספר 2, 2018-07-16 14:00

עיסאווי פריג': טוב, חברים, אנחנו מתחילים את ישיבת ועדת המשנה לכלכלה בנושא חסמי מדיה בתקשורת הערבית.

עיסאווי פריג': אני, למען האמת, ציפיתי לראות הרבה נציגי מדיה במיוחד מהחברה הערבית בדיון, כי אנחנו התחלנו את כל התהליך הזה בכדי להעלות את הסוגיה על סדר היום, כי מגיעים אלינו המון פניות על חסמים ומחסורים בקידום והתפתחות המדיה בשפה הערבית.

עיסאווי פריג': נעלה את הנושא לסדר היום, כי אנחנו רואים את העניינים מזווית אחרת, זווית עובדתית וזווית שטח.

עיסאווי פריג': זה הדיון השני שמתקיים בוועדה.

עיסאווי פריג': הדיון הראשון התקיים בנושא ועדת המדרוג ותפקידה בחסמים במדיה הערבית, ואנחנו בהמשך לוועדה הראשונה שהייתה.

עיסאווי פריג': אנחנו עכשיו מול ועדת המדרוג.

עיסאווי פריג': הדיון הראשון שהתקיים בוועדת המדרוג, ממשיכים את השיחות בהמשך לדיון הקודם.

עיסאווי פריג': השיחות מתנהלות מול הרשות השנייה ותפקידה בהסרת חסמי המדרוג, ומול ועדת המדרוג עצמה, ושר התקשורת איוב קרא מעורב בעניינים האלו ואנחנו עובדים על מימוש קווים ודרך בכדי לתת ביטוי לחברה הערבית בכל סוגיית הרייטינג.

עיסאווי פריג': זה הדיון השני שבחרנו לעשות את זה - בעניין לשכת הפרסום הממשלתית, הלמ"פ, וחלוקת העוגה הפרסומית ואיפה תפקידה בכל החסמים האלו.

עיסאווי פריג': חברים, אני אתן פתיח קצר ואני מעביר שנשמע את החברים שהוזמנו, בכדי לנסות לחתור לתוצאה.

עיסאווי פריג': זו שנה שישית שלי בכנסת כחבר כנסת.

עיסאווי פריג': מאז כניסתי זיהיתי שעוגת הפרסום של הלפ"מ ויחסה למדיה הערבית לוקה בחסר.

עיסאווי פריג': התחלתי את הטיפול בנושא הזה מול שר התקשורת הקודם, גלעד ארדן.

עיסאווי פריג': הנחתי הצעת חוק שניסתה לחייב את לשכת הפרסום הממשלתית להקצות 10% מהתקציב הכולל שלה למדיה בערבית.

עיסאווי פריג': היו לי ישיבות.

עיסאווי פריג': כשאני אומר ישיבות, אני אומר חמש-שש, אולי יותר, ישיבות עם המנכ"ל הקודם של לשכת הפרסום הממשלתית, גד מרגלית, שהיום הוא מנכ"ל עיריית חיפה, שגילה פתיחות ורצון.

עיסאווי פריג': בסופו של דבר הגעתי עם השר גלעד ארדן להוצאת מכתב בדוגמת קווים מנחים לאופן חלוקת תקציב הפרסום בשפה הערבית.

עיסאווי פריג': בשנים האחרונות חבר הכנסת איימן עודה, היה לו עניין בסיפור הזה וקיים גם מגעים בסוגיה הזו.

עיסאווי פריג': הוא יתייחס אליה בהמשך.

עיסאווי פריג': אני ראיתי את הנתונים, ידידי המנכ"ל, שקשה לי להגיד את שם המשפחה שלך - - -

בועז סטמבלר: סטמבלר.

עיסאווי פריג': סטמבלר, שם מורכב.

עיסאווי פריג': מר סטמבלר שנמצא איתנו פה, המנכ"ל של לשכת הפרסום הממשלתית, שקיבלנו מסמך מהם ועיינו בכל המסמכים, ואני שם לך את הדברים על השולחן, בועז, ואני רוצה להשתדל שנהיה יעילים, שנצא עם משהו.

עיסאווי פריג': המושב לקראת סיומו, שלושה חודשי פגרה ויש לנו מגמה ומטרה משותפת.

עיסאווי פריג': אני קראתי את הנימוקים שהעליתם בעניין אחוז הכסף מהתקציב שהולך למדיה בערבית.

עיסאווי פריג': רק אני אגיד את זה לפרוטוקול.

עיסאווי פריג': תקציב לשכת הפרסום הממשלתית בשנת 2017 הוא 212 מיליון שקל.

עיסאווי פריג': מתוך זה -13% הולך לכל המגזרים של החברה שאתם חילקתם אותה, מגזר ערבי, מגזר חרדי, מגזר דתי-לאומי, מגזר רוסי.

עיסאווי פריג': נתתם מדרג.

עיסאווי פריג': כל המגזרים האלו ביחד קיבלו 13%, מתוכו בשש השנים האחרונות, אני מודה, המגזר הערבי עלה מ-3.3% בטוטאל לקרוב ל-5%.

עיסאווי פריג': בסדר, ראיתי את זה, עלייה איטית.

עיסאווי פריג': מה שאני רוצה להעלות, שתי סוגיות: אחת, המדיניות של הלפ"מ בהקצאת המשאבים ומשאבי הפרסום והמדיה לחברה הערבית, האם יש מדיניות כלשהי?

עיסאווי פריג': אחד.

עיסאווי פריג': שניים, החברה הערבית סובלת מבעיות השמנה, סוכרת, בטיחות בדרכים.

עיסאווי פריג': אחוזה במגזר הערבי יותר מ-50%, תאונות דרכים.

עיסאווי פריג': אחוזינו פי שניים.

עיסאווי פריג': תאונות עבודה, אחוזינו גבוה.

עיסאווי פריג': יש לנו בעיות ספציפיות.

עיסאווי פריג': האם יש תוכנית אסטרטגית לקמפיינים בתחומים שהחברה הערבית סובלת מהם?

עיסאווי פריג': כי על פי תשובת

עיסאווי פריג': כם שאתם מנמקים, שעלות הפרסום בחברה הערבית היא נמוכה, וסלח לי, זה לא מקובל.

עיסאווי פריג': אני רוצה שנדבר ונחתור למכסה שתיקח יותר שטח, שתיקח יותר פרסום.

עיסאווי פריג': אם זה זול, תפרסם יותר.

עיסאווי פריג': אני מוחה על השיטה הזו.

עיסאווי פריג': אני חושב שצריך להיות מחיר מינימום, כי אתם גורמים למצב תחרותי שכל כלי מדיה נכנס בכלי מדיה השני ואז גורם להורדת מחירים.

עיסאווי פריג': זה מה שאני שומע מהשיחות שלי עם אנשי המדיה.

עיסאווי פריג': אתם הוא הגורם המשמעותי בהתפתחות המדיה הערבית, למה?

עיסאווי פריג': כי השוק הפרטי לא מפרסם במדיה הערבית.

עיסאווי פריג': החברה הערבית, חברה ענייה, אין לה את האמצעים לתת כוחות פרסום.

עיסאווי פריג': אתם הפכתם להיות העוגן והגורם המרכזי בהתפתחות המדיה הערבית ומשל כך, התפקיד שלכם הוא כפול מכפול, כי התפתחות מדיה זה נושאים על סדר היום.

עיסאווי פריג': זה מיצוי זכויות, זה ליידע אזרחים.

עיסאווי פריג': אנחנו לא מתקדמים בצורה נכונה.

עיסאווי פריג': דבר אחרון, כוח האדם.

עיסאווי פריג': אתם מעסיקים בלפ"מ קרוב ל-45 בעלי מקצוע בתקנים, מתוכם רק שניים או שלושה אנשים שבאים מהמגזר ועוסקים בזה.

עיסאווי פריג': כשאתה עושה קמפיין במגזר הערבי אתה צריך מסר, והמסר צריך פרזנטור שמבין תקשורת ומבין בחברה הערבית.

עיסאווי פריג': אתה לא יכול לבקש תרגום.

עיסאווי פריג': אני לא צריך להקריא לך דוגמאות של דברים מתורגמים בצורה שגויה, וכל זה מטעמי חיסכון.

עיסאווי פריג': זה לא משכנע.

עיסאווי פריג': בועז, תרשה לי להגיד לך, אמיתי, כי אני ואתה וכל הנוכחים, יש לנו אותה מטרה.

עיסאווי פריג': אני מבקש שננהל דיון שנגיע למצב שבאמת נוכל לשפר את המצב הקיים.

עיסאווי פריג': נמצאים איתנו כאן נציגי מדיה בחברה הערבית.

עיסאווי פריג': אני מזהה את סוהיל קראם הבעלים של רדיו שמס, אני מזהה את פאיז אשתיוי הבעלים של כל אלערב.

עיסאווי פריג': אני ביקשתי מאנשים אחרים שיצטרפו.

עיסאווי פריג': אני אגיד לך את זה הכי קשה שיכול להיות.

עיסאווי פריג': אמרו, עיסאווי, לא נעים לנו מלפ"מ, לא רוצים שהלפ"מ יכעס עלינו, כי במעט שהוא נותן לנו, ואם אנחנו נגלה ביקורת כלשהי, יענישו אותנו.

עיסאווי פריג': אנחנו מדינת ישראל, אנחנו במקום אחר.

עיסאווי פריג': אני מצפה ממך התחשבות והעצמה, כי העצמת המדיה הערבית היא העצמת הציבוריות הכללית בעצמה, אז שוב, ברוכים הבאים.

עיסאווי פריג': איתנו חבר הכנסת יעקב אשר וחבר הכנסת, יושב ראש הרשימה המשותפת, איימן עודה.

עיסאווי פריג': אנחנו נשמע אתכם בקצרה ואחרי זה אני עובר לאיש המרכזי של הדיון, זה אתה.

עיסאווי פריג': בבקשה, חבר הכנסת יעקב אשר.

יעקב אשר: חברי היושב ראש, כן, לפעמים נגזר עלינו מה שנקרא דברים דומים, כי מה לעשות, אנחנו ציבורים ייחודיים.

יעקב אשר: אני לא רוצה להסית את הדיון מהנושא.

עיסאווי פריג': לא, לא, בסדר.

יעקב אשר: לא חלילה על חשבון אף אחד.

יעקב אשר: אנחנו לא חיים מאחד על חשבון השני.

יעקב אשר: אנחנו לא רוצים שזה יהיה ככה, אבל אני רוצה לבוא ולומר ברמה העקרונית של העניין בלי להיכנס כרגע למספרים, שוב, לא רוצה לקחת לך את נושא הדיון.

יעקב אשר: זו ועדה שאתה מנהל וזה בסדר.

עיסאווי פריג': אני מרשה לך.

יעקב אשר: רק אני רוצה ללכת על ההיגיון של הדבר הזה.

יעקב אשר: אתה יודע שאני משמש כיושב ראש ועדת בטיחות בדרכים, ויושבת פה גם מנהלת ועדת המשנה שלנו.

יעקב אשר: אחד הדיונים הגדולים שעשינו שם היה הסברה ייחודית למגזרים, במיוחד בנושא של המגזר הערבי, שמה שהתברר, שההסברה שנעשתה עד היום הייתה 'גזור הדבק'.

יעקב אשר: לקחו משהו בעברית, תרגמו אותו בגוגל לערבית.

יעקב אשר: לא שכנעת אף אחד בגלל שלא דיברת בשפה שלו.

יעקב אשר: לא חדרת לאורח חייו כדי להגיע אליו.

יעקב אשר: הרי מה בעצם עושה הלפ"מ?

יעקב אשר: ואני מאחל לך הצלחה בתפקיד.

יעקב אשר: הלפ"מ צריך להעביר מסרים של קמפיינים.

יעקב אשר: זה לא רק מודעות דרושים כאלה ואחרים אלא זה קמפיינים, זה דברים שקשורים להצלת נפשות, זה דברים שקשורים לביטחון, זה דברים שקשורים להגנת עורף כשצריך.

יעקב אשר: הרי זה מגוון רחב של דברים.

יעקב אשר: צריך לדעת וללמוד שהחברה הישראלית בנויה בהרבה מאוד צבעים.

יעקב אשר: יש כמה מגזרים שיש להם סוג חיים משלהם, סוג תקשורת שלהם.

יעקב אשר: למשל, במגזר החרדי המדיה היא פחות גדולה ומשמעותית למרות שגם שם יש שינוי מסוים אבל הרבה פחות משמעותי.

יעקב אשר: העיתונות הכתובה, יש לה כוח השפעה מדהים על הציבור.

יעקב אשר: אנשים קוראים עיתון כמו שקוראים ספר בדקדוק.

יעקב אשר: שני האלמנטים האלה, גם של איפה ההסברה הזאת תהיה, ודבר שני, איך היא תהיה, האם אתה מגיע לאותו ציבור.

יעקב אשר: אתה יודע, היה פעם קמפיין על איכות הסביבה, אז הייתה תמונה של איזה ילד עם קוצים כאלה באיזושהי סדרה, ופרסמו את זה בהתחלה במגזר החרדי.

יעקב אשר: הילדים חשבו ששמו ילד שהתחשמל.

יעקב אשר: לא הבינו מה רוצים מהם.

יעקב אשר: יש מסרים כשאתה מדבר עם קבוצות אוכלוסייה שבמקרה הזה זה גם החרדים, זה גם לדעתי מחבר העמים.

יעקב אשר: לפחות בשנים הקרובות עוד יישארו קבוצה של אנשים, במיוחד קשישים מבוגרים שאתה צריך לדבר איתם בשפה שלהם תרתי משמע, לא רק בשפה עצמה אלא גם בשפה המובנת להם, בתוכן המובן להם, ולכן אני חושב שאתם צריכים לשים כיעד, אני לא רוצה להיכנס למספרים ואני לא רוצה לבוא להראות כי אני יודע שנעשים מאמצים ויש עלייה גם בפרסום בציבור החרדי.

יעקב אשר: אני מודע לכך היטב רק אני אומר, אני חושב שצריכה להיעשות עבודה שבה המשקלות יהיו יותר נכונים, כי המשקל הוא לא רק כסף בסוף.

יעקב אשר: אני לא הייתי רוצה רק להשוות את זה לכסף, רוצה להשוות את זה לכמה מידע מגיע לאנשים, ואם תשדירים בטלוויזיה מצליחים להגיע להרבה מאוד ילדים במגזר הכללי, הם לא נוגעים למשל למגזר החרדי, ואם בדיגיטל זה מגיע פחות למגזר הערבי כי הוא פחות דיגיטלי היום, אולי גם מחר זה כבר לא יהיה - - -

בועז סטמבלר: הוא הרבה יותר.

בועז סטמבלר: הוא הפוך.

יעקב אשר: אז אתה רואה, אני לא יודע אפילו.

יעקב אשר: זה חייב לבוא עם איזושהי עבודה ואני מציע אדוני, בלי קשר להתקדמות שאתה רוצה לקדם בעניין הזה, לבקש מכם להכין איזושהי תוכנית עבודה לעניין הזה.

יעקב אשר: יכול להיות שהיא לא תיעשה ביום אחד, אבל לראות איך באמת הפרסום הממשלתי ששייך לכולנו מגיע לכל הציבורים בשווה, גם לציבור החרדי בשפתו, על פי דרכו, על פי אמונתו ובכלים שעומדים לרשותו, וכך גם למגזרים אחרים.

עיסאווי פריג': תודה, חבר הכנסת יעקב אשר.

עיסאווי פריג': נקודה נוספת אני רציתי שתתייחס אליה.

עיסאווי פריג': דומני ואני חש ומתוך הניסיון שהיה לי בתחום, מידת השפעת וקביעת החלוקה המשרדית על ידי המשרד שמעביר עצמו, הפוליטיקה בדבר.

קריאה: למשרד אין שום נגיעה, חד וחלק.

עיסאווי פריג': יפה.

עיסאווי פריג': קיבלתי תשובה.

עיסאווי פריג': חבר הכנסת איימן עודה, בבקשה.

איימן עודה: תודה רבה כבוד היושב ראש, עיסאווי, על הדיון המבורך והחשוב הזה.

איימן עודה: אני גם מברך את בואם של סוהיל קראם, פאיז אשתיוי.

איימן עודה: אילן סבן, אני חושב שאתה איש המקצוע הכי שאפשר ללמוד ממנו בסוגיה הזו.

איימן עודה: כל הזמן היית בן אדם דעתן, רציני, עמוק, שלמדנו ממך, וגם סיכוי וגם בוודאי האנשים שמייצגים את הלפ"מ.

איימן עודה: אני חושב שזה נושא תפיסתי, האם יש תפיסה לאוכלוסייה הזו כתפיסה של 20% מכלל האוכלוסייה שמגיע לה שוויון מלא, האם אתם רק צינור שהממשלה מחליטה והעבודה שלכם היא כל כך טכנית, רק מעבירה מה שהממשלה אומרת או גורמים אחרים, או שיש לכם שיקול דעת.

איימן עודה: אני חושב שכולנו צריכים לחתור למקום שיש לכם שיקול דעת, יש לכם תפיסה בנויה על שוויון.

איימן עודה: בינתיים אין כלום, כלומר, פחות מ-5% מקבלים אזרחים ערבים.

איימן עודה: גם אצלכם כתפיסה, וזה כל כך משפיע, כי בסופו של דבר חוויה מייצרת תודעה.

איימן עודה: אם אין לכם ייצוג הולם גם בערבים שעובדים אצלכם, אז אין אוזן קשבת שרואה, מפנימה, שומעת כל יום, אז משהו שהוא רחוק מהעין, רחוק מהלב, רחוק מהשכל, אז כל הדברים הללו, אני חושב שצריך לשנות בתפיסה, כלומר אם יש משהו שהוא מיועד במיוחד לטלוויזיה למשל ואין מספיק -- - באוכלוסייה הערבית, יש להם את הדעת למסור לממשלה, שסליחה, פה אנחנו רוצים להשקיע, אם זה ברדיו, אם זה בעיתון, כלומר איך לדרבן שהכיוון יהיה כמה שיותר שוויוני, מה גם שאין קבוצה שהיא נפגעת כמו האוכלוסייה הערבית.

איימן עודה: אין קבוצה שיש לה כל מיני דברים ייחודיים, אם זה באלימות, אם זה בתאונות דרכים, אם זה בתאונות בענף הבנייה, אם זה באלף תחום ותחום, לכן אני חושב שהמקום הכי בסיסי, אחד, אתם לא רק צינור, יש לכם דעת.

איימן עודה: זה לא מקום טכני אלא מקום שאמור להיות לו תפיסת עולם.

איימן עודה: ב', צריך לשים את המטרה הזו שמגיע לאוכלוסייה הערבית 20% מהתקציב כמו אחוזים באוכלוסייה.

איימן עודה: אשמח ללמוד מהאנשים המומחים, בעיקר אילן וגם סיכוי.

איימן עודה: אני בוודאי אלמד מכם.

איימן עודה: תודה רבה.

עיסאווי פריג': תודה לחבר הכנסת איימן עודה.

עאידה תומא סלימאן: אני מצטרפת לברכות על קיום הדיון אבל מעדיפה קודם לשמוע ואחר כך להגיב.

עיסאווי פריג': לפני שאני עובר לבועז, אני מעוניין לשמוע את ד"ר סבן שיתייחס, כי קראתי כמה חוות דעת שאתה הוצאת לגבי סוגיית המדיניות.

עיסאווי פריג': רציתי להבין לעומק מה שכתבת לגבי מדיניות הפרסום והמדיה של הלפ"מ לגבי החברה הערבית, כי אני רוצה שבועז יתייחס לכל הדברים.

עיסאווי פריג': בבקשה.

אילן סבן: שלום, אני קודם כול הוצגתי כמומחה.

אילן סבן: אני לא חושב שזה מגיע לי.

אילן סבן: אני מרצה בפקולטה למשפטים בחיפה בתחום של משפט חוקתי, אבל אני גם מנחה קליניקה לזכויות המיעוט הערבי-פלסטיני.

אילן סבן: נמצא אצלי סטודנט מהפקולטה שעבד על התיק יחד עם סטודנט אחר.

אילן סבן: אנחנו בשנים האחרונות מנסים להתעמק בזה ולהבין, אז אני גם רוצה, כמו שבירכו אותך, לברך אותך על כניסתך לתפקידך.

אילן סבן: אני יודע שחלק מהטענות שלנו לא יכולות להיות מופנות אליך באופן אישי ולא צריכות להיות מופנות.

אילן סבן: אחרי שאמרתי את זה, אני רוצה להדגיש כמה דברים.

אילן סבן: בעצם היו לנו התכתבויות שמהם הבנו שעד סוף 2017 אמורים להיות חמישה עובדים - - - בלפ"מ.

אילן סבן: זה יהיה טוב אם זה היעד לעומת האפס שהיה כמה שנים קודם.

בועז סטמבלר: כרגע יש שלושה ואנחנו בתהליכי גיוס.

בועז סטמבלר: יש תפקיד אחד או שניים שאנחנו כבר בסבב שני או שלישי, כי לא מגיע כוח אדם מקצועי ומיומן מספיק מהמגזר, אז יש לנו עדיין שני מכרזים פתוחים, ייעודיים.

אילן סבן: אוקי.

עיסאווי פריג': ד"ר סבן, תתייחס לגבי סוגיית המדיניות.

עיסאווי פריג': זה מה שאני רוצה לשמוע.

אילן סבן: אוקי.

אילן סבן: חבר הכנסת פריג', אתה שואל אותי על עניין המדיניות.

אילן סבן: אנחנו ניסינו במכתבים שכתבנו להתעמת עם תשובות שניתנו בעבר ללמה זה פחות מ-5%, למה זה 4%, 3% בשעה ששיעור האוכלוסייה, אנחנו מדברים על אזרחים ותושבים כולל תושבים של ירושלים המזרחית, זה ודאי יותר מ-20%, למה השיעור הוא כזה?

אילן סבן: ואז ניתנו כל מיני תשובות שאותנו לא שכנעו וחלק הוזכרו על ידך ועל ידי אחרים, למשל, היעדר הטלוויזיה, אז אם אין טלוויזיה כמו שבחברה החרדית אין טלוויזיה, אז צריכים למצוא דרכים אחרות.

אילן סבן: זה בכלל לא תשובה, כלומר, המדינה אמורה להעביר את המסר שלה, את הדברים שהיא רוצה להגיד, אמורה להעביר באופן שוויוני, אז שתעשה את זה באופנים שפתוחים בפניה.

אילן סבן: דבר נוסף זה כל העניין של המשמעות.

אילן סבן: הזכרתם את המשמעות של להעביר מידע מסוים שהוא מידע חשוב, שהוא יגיע לידיעת הציבור, כולל כל מגזרי הציבור.

אילן סבן: יש תחושה מאוד עמוקה, אם הייתי חבר בקבוצת מיעוט, אם מישהו היה מדבר איתי על חגירת חגורת בטיחות או על תאונת עבודה, היה מדבר בשפתי, לא היה מדבר איתי בעברית על בעיות שלי - - -

בועז סטמבלר: אילן, יש פה טעות ואני לא רוצה שנתחיל עם טעויות.

בועז סטמבלר: הרשות הלאומית לבטיחות בדרכים, יש לה מחלקה ייעודית למגזר הערבי.

בועז סטמבלר: היא עשתה קמפיין ייעודי אך ורק למגזר הערבי, של חגורת בטיחות.

אילן סבן: זה ראיתי אבל לפני חצי שנה או שנה.

בועז סטמבלר: משפיענים רק מהמגזר כיכבו בקמפיין הזה, לכן לבוא ולומר שלא מדברים לאנשים בשפתם, זה פשוט לא נכון.

אילן סבן: אוקי.

עאידה תומא סלימאן: אפשר לתת לך דוגמא אחת, קמפיין של המשרד לשוויון חברתי, "תתמודדי", יצא רק בעברית.

עאידה תומא סלימאן: אני בעצמי הגשתי שאילתה לשרה בעניין, ונאמר שהתקציב מאוד מוגבל והחליטו להשקיע אותו שם.

עאידה תומא סלימאן: מה שהוא אמר, יכול להיות שנתן דוגמא בחודשים האחרונים, לא תקפה, אבל יש כמה וכמה דוגמאות אחרות.

עיסאווי פריג': תקציב בנוי על עלות ומכסה.

עיסאווי פריג': ברגע שיש לך תקציב מכסה ויש לך את האפשרות לבנות קמפיינים, אז קמפיין "תתמודדי" הוא קלאסי.

אילן סבן: שתי נקודות, אחת שקשורה לפרזנטורים.

אילן סבן: היא גם עניין של מדיניות.

אילן סבן: פשוט קיבלנו תשובה בתכתובת שהלפ"מ הוא גם גוף כלכלי והוא לא יכול להבטיח את העניין הזה של פרזנטור או עניין נוסף שתיכף אני אזכיר כרגע, אבל אם הפרזנטורים חשובים ואם ב-12 עשינו איזו בדיקה מדגמית בקליניקה, בדקנו 20 תשדירים, מתוכם 12 היו על ידי פרזנטורים, אז אם הלפ"מ חושב שפרזנטורים זה דבר מרכזי מבחינה פסיכולוגית ואחרת, אז השאלה של הזדהות של השומעים, של המאזינים, של מי שאתם רוצים לשכנע, מושפעת משאלת מי הוא הפרזנטור.

אילן סבן: פשוט ביקשנו שתהיה תשומת לב לנקודה הזאת.

אילן סבן: נקודה אחרונה העניין של על איזה מידע נשען הלפ"מ.

אילן סבן: הרי מה שקורה במדיות היהודיות - - -

עיסאווי פריג': אתה מדבר על סקרים.

אילן סבן: על הסקרים.

אילן סבן: הסקרים היו בתחת לחץ בפעם הראשונה ב-2013 ואחר כך היה ב-2015 עוד אחד, כלומר פעם בשנתיים.

אילן סבן: המדיות היהודיות, אמנם ב-TGI שהמפרסמים שונים, אבל זה פעמיים בשנה.

עיסאווי פריג': אתה מדבר על סקרים לבדיקת מידת ההשפעה וההיחשפות של?

אילן סבן: דרכי ההיחשפות, המדיות שאליהן נחשפים.

אילן סבן: על איזה בסיס הלפ"מ מקצה למדיות בערבית?

אילן סבן: כי כשאין בסיס עובדתי, איטי, כזה שנבדק בצורה רצינית ויסודית והוא שקוף, אז הלפ"מ מחזיק את כל הקלפים קרוב לחזה והוא יכול להגיד למדיה כזאת, זה מחיר גבוה מדי, אנחנו לא נסכים, תוריד.

אילן סבן: כשיש סקרים ברורים פעם בשנה לפחות והם שקופים, אז היכולת התמודדות של המדיות אל מול הלפ"מ הם יותר טובים.

עיסאווי פריג': אנחנו נשמע את ההתייחסות של בועז.

עיסאווי פריג': בועז, שמעת חלק מהשאלות, והשאלות הן מכאן עד לשם.

עיסאווי פריג': אני וכל החברים, פנינו לפיוס.

בועז סטמבלר: אנחנו לא למלחמה.

עיסאווי פריג': כן.

עיסאווי פריג': הפנים שלנו לעבודה משותפת.

בועז סטמבלר: נכון.

עיסאווי פריג': כי יש לנו מטרה משותפת.

עיסאווי פריג': אנחנו לא באנו להתנגח, עשית ככה ועשית ככה.

עיסאווי פריג': לא מצפה לסגירת פערים ולקבל את ה-20% בפרק זמן, אבל אני רוצה לשמור על הראש מעל פני המים.

עיסאווי פריג': היום המדיה הערבית, אם זה בטלוויזיה, אם זה ברדיו, אם זה בתקשורת, אם זה בדיגיטל או בדפוס, בקושי מחזיקה את עצמה.

עיסאווי פריג': אני עוקב ואני רואה.

עיסאווי פריג': אני רוצה תקשורת חזקה שתקבע ותכתיב גם סדר יום, ואין לנו תקשורת כזו.

עיסאווי פריג': למה אין לנו תקשורת שמכתיבה סדר יום?

עיסאווי פריג': מכתיבה באופן יחסי.

עיסאווי פריג': למה?

עיסאווי פריג': כי התלות הכלכלית וחוסר גיוס כתבי מקצוע ותחקירנים, כי אין לי תקציב.

עיסאווי פריג': איך אני אגייס תחקירנים וכתבים שיביאו לי כתבות ואין לי כסף?

עיסאווי פריג': אז אני מבקש את העזרה הזו בכדי שתעזור לחברה שלי שתהיה חברה ביקורתית, ביקורת בונה, וחברה שיש לה מה להגיד, והרבה תלוי בכם.

עיסאווי פריג': עכשיו נשמע אותך.

עיסאווי פריג': תפדל, בועז.

בועז סטמבלר: תודה רבה על ההזמנה, אני שמח להיות פה.

בועז סטמבלר: אני נכנסתי לתפקידי בינואר השנה.

בועז סטמבלר: פגשתי את מרבית חברות המדיה במגזר הערבי ואני רוצה לומר לך כמה מילים.

בועז סטמבלר: קודם כול, יש הגדלה משמעותית של התקציבים שעוברים למדיה במגזר משנה לשנה.

בועז סטמבלר: אם אתה מסתכל על הנתונים כאן, מ-2015 ל-2016 ל-2017 הקפיצה הייתה מ-5.5 ל-8.4 ואחר כך זה 11 מיליון שקלים, אז יש עלייה והיא עקבית והיא גם גדולה לטעמי.

בועז סטמבלר: דבר שני, אנחנו לא מחליטים על קמפיינים.

בועז סטמבלר: מי שמחליט על קמפיינים אלה המשרדים.

בועז סטמבלר: אני לא יכול לבוא אל משרד ולהגיד לו, יש בעיה כזאת וכזאת, עכשיו תחליט שאתה מוציא כסף ותעשה קמפיין, גם לא ליהודי וגם לא לערבי.

עיסאווי פריג': אז מה תפקידך?

בועז סטמבלר: אנחנו עושים את הקמפיין, מפיקים אותו, את הקריאטיב, את האסטרטגיה ורוכשים את המדיה.

בועז סטמבלר: אנחנו לא קובעים את המדיניות.

עיסאווי פריג': משרד המשטרה, יש לו תקציב פרסום 20 מיליון שקל.

עיסאווי פריג': הוא מעביר לך את התקציב כולל התוכנית?

בועז סטמבלר: לא.

בועז סטמבלר: הוא אומר לי, אני רוצה קמפיין לגיוס למשטרה, לצורך העניין.

בועז סטמבלר: אני רוצה שהקמפיין יעלה לי בסביבות ה-5-6 מיליון שקל כי אני רוצה טלוויזיה, רדיו, אינטרנט ושלטי חוצות.

בועז סטמבלר: אנחנו מפיקים את זה ואנחנו קונים את המדיה בהתאם לבריף בכל המגזרים.

עאידה תומא סלימאן: השאלה, החלטה של חלוקת התקציב הזה של משרד נגיד הבט"פ, אני לא מדברת על המשרדים שבכלל לא נוגעים לאוכלוסייה ולא רוצים לעשות קמפיינים, אבל המשרדים שמחליטים, יש לכם 'say' בלהגיד כמה יהיה לאוכלוסייה הערבית וכמה באופן כללי?

בועז סטמבלר: אנחנו מחלקים את המדיה בתוך הקמפיין.

בועז סטמבלר: אנחנו רוכשים את המדיה.

עאידה תומא סלימאן: אבל ההחלטה אם לקיים אותה בשתי השפות, היא של מי?

בועז סטמבלר: שלנו.

עיסאווי פריג': יפה.

עיסאווי פריג': איפה אתה בקטע הזה?

עאידה תומא סלימאן: זה בדיוק העניין.

בועז סטמבלר: טליה היא מנהלת מחלקת המדיה והיא תסביר.

עיסאווי פריג': טליה, אני רוצה שתתחילי את זה ממש כסיפור חיים.

עיסאווי פריג': המשרד מקצה איקס כסף לפרסום, מעביר את זה לשימושכם.

עיסאווי פריג': איפה אתם בכל חלוקת העוגה הזאת?

טליה לוינס: רוב הקמפיינים שמגיעים ללפ"מ הם קמפיינים שמבחינתנו הם מסר שאחיד לכל המגזרים, זאת אומרת, אם מגיע בריף בנושא כלשהו, אנחנו יוצאים מנקודת הנחה שהוא מתאים לכל המגזרים, אלא אם בבריף מגדיר הלקוח שהוא לא מתאים.

טליה לוינס: לצורך העניין אני רוצה לתת דוגמא כדי שתבין.

טליה לוינס: משרד הבריאות מגייס אחיות.

עיסאווי פריג': לא, לא, אני רוצה משרד לשוויון חברתי.

עיסאווי פריג': האם אתם אמרתם לשרה גילה גמליאל על קמפיין "תתמודדי", תעשי - - - עם הערבים.

עיסאווי פריג': האם שאלתם אותה?

טליה לוינס: בקמפיין הזה ספציפי, כן.

טליה לוינס: אני רוצה להסביר עוד משהו.

טליה לוינס: אנחנו חיים בעולם של פרסום.

טליה לוינס: עולם הפרסום, המחירים גם נגזרים בעצם מהשוק הפרטי.

טליה לוינס: הממשלה היא חלק קטן מהפרסום של השוק הפרטי.

עיסאווי פריג': טליה, למה אני מתמקד בזה?

עיסאווי פריג': אני בתקופת בחירות מוניציפאליות, והחברה הערבית, אין בה נשים מועמדות.

עיסאווי פריג': הקמפיין הזה הכי רלוונטי לחברה הערבית ולא נמצא.

עיסאווי פריג': זה הפליא אותי.

עיסאווי פריג': דיברה על זה חברת הכנסת תומא.

עאידה תומא סלימאן: למה החלטתם שהוא לא נכנס?

בועז סטמבלר: אני לא יודע לומר לך עכשיו.

בועז סטמבלר: אני אבדוק את זה ואני אחזיר לך תשובה.

טליה לוינס: הקמפיין הזה ספציפית, אנחנו לא מכירים את הנתונים.

עאידה תומא סלימאן: איך יכול להיות?

עיסאווי פריג': טוב, קיבלנו תשובה.

עיסאווי פריג': אין לכם תשובה.

עאידה תומא סלימאן: אתם מקבלים את ההחלטות.

עאידה תומא סלימאן: איך יכול להיות שאתם לא יודעים על קמפיין שיצא?

עאידה תומא סלימאן: אין 100 קמפיינים בנושא של התמודדות על הרשויות.

בועז סטמבלר: אני אומר לך שכרגע אני לא יודע לומר לך עכשיו - - -

עיסאווי פריג': בסדר, תבדוק אדוני, תחזיר לי תשובה, כי זו סוגיה שעלתה כי שמנו לב אליה.

עאידה תומא סלימאן: העלאת מודעות בנושא העישון.

עאידה תומא סלימאן: בבקשה, תענו לנו.

טליה לוינס: העלאת מודעות בנושא עישון עלה במגזר הערבי.

עאידה תומא סלימאן: כמה הוקצה לזה?

עיסאווי פריג': חברים, תנו לטליה ברצף.

טליה לוינס: ההנחיה עם נושא הבריף מגיעה מהלקוח.

טליה לוינס: אנחנו לא קובעים מדיניות.

טליה לוינס: יש עלייה בכמות הקמפיינים שמיועדים למגזר הערבי, לאחרונה, אבל רוב הקמפיינים והתקציבים שמגיעים, זה תקציב מוגבל לכל המגזרים.

טליה לוינס: אנחנו בסוף חיים בעולם של פרסום.

טליה לוינס: עולם הפרסום הוא עולם יקר.

טליה לוינס: אם אנחנו נחלק את התקציב מבלי שהוא יהיה אפקטיבי, לא נשיג את מטרתנו בשום מקום.

טליה לוינס: בסוף אנחנו צריכים לקחת את התקציב המוגבל הזה ולעשות את הקמפיין אפקטיבי.

טליה לוינס: אמצעי המדיה, למשל דיברת על טלוויזיה.

טליה לוינס: טלוויזיה היא אמצעי מדיה יקר.

טליה לוינס: סביב המהלכים האלה לפעמים עומדת אטרקציה מאוד גדולה של הנושא של הקמפיין.

טליה לוינס: אם אנחנו לא נעלה אותה עם מספיק אימפקט, חבל על הקמפיין.

טליה לוינס: גם ההפקה וגם כל מה שמאחור - - -

עיסאווי פריג': טליה, אני רוצה למקד.

עיסאווי פריג': החבר'ה מעלים שמות של קמפיינים ואני עוצר אותם.

עיסאווי פריג': אני רוצה בסופו של דבר לצאת עם תוצאה חיובית ואני אמקד את שאלתי.

עיסאווי פריג': האם למען האטרקטיביות בקמפיינים - - -

טליה לוינס: האפקטיביות, לא האטרקטיביות.

עיסאווי פריג': האפקטיביות או האטרקטיביות, אתם מוותרים על השפה הערבית?

טליה לוינס: לא, אבל יש נתונים בסיסיים שהם אחרים.

טליה לוינס: בסוף, אין ערוצי טלוויזיה חזקים במגזר הערבי כמו שיש במגזר הכללי.

סוהיל קראם: שמי סוהיל קראם, אני מנכ"ל רדיו שמס.

סוהיל קראם: אני לא חושב שיש תחנת רדיו שיש לה 89% רייטינג.

קריאה: זה גם טלוויזיה.

סוהיל קראם: לא, היא דיברה גם על מדיה.

טליה לוינס: לא, דיברתי על טלוויזיה.

סוהיל קראם: במצב שאין לנו טלוויזיה ואתם אומרים שטלוויזיה היא דבר יקר, אז אנחנו זולים ואנחנו נמצאים ברייטינג גבוה מאוד ובכל זאת יש הרבה סימני שאלה אצלנו.

סוהיל קראם: בתורי אני אעלה כמה נקודות.

עיסאווי פריג': טליה, אני רק מבקש ממך, אנחנו יודעים שיש בעיה.

עיסאווי פריג': בסדר, קיימת.

עיסאווי פריג': בואו נתמקד בסוגיות שאנחנו בסוף הדיון נגיע להסכמות שירצו את שנינו.

עיסאווי פריג': תתמקדי בזה.

עיסאווי פריג': אחרי זה חבר הכנסת עודה רוצה לשאול שאלה.

עיסאווי פריג': בבקשה, טליה.

טליה לוינס: אותו תקציב מוגבל שמגיע, אנחנו מנסים לעשות בו מקסימום ולהגיע לכל אותם מגזרים שנקבעים על ידי הלקוח.

טליה לוינס: מעט מאוד קמפיינים מגיעים, קמפיינים ייעודיים למגזר הערבי כדי שהם יהיו ויעשו את העבודה ושיהיו אפקטיביים.

טליה לוינס: דובר כאן על הרשות הלאומית לבטיחות בדרכים.

טליה לוינס: זו לא דוגמא טובה, למה?

טליה לוינס: זה קמפיין שהגיע עם תקציב ייעודי למגזר הערבי, אז נעשה בו עבודת קריאטיב טובה.

טליה לוינס: לקחו בו פרזנטורים מהמגזר הערבי.

טליה לוינס: היה מספיק תקציב כדי שיהיה גם רדיו וגם - - -

עיסאווי פריג': אני אמקד אותך יותר.

עיסאווי פריג': נגיד לאחרונה שהשר אקוניס עלה בקמפיין ליל המדענים.

עיסאווי פריג': האם הוא ביקש גם לעשות את זה בערבית?

טליה לוינס: היה ליל המדענים גם בערבית, אבל כשיש תקציב מוגבל, אז אנחנו עולים בתקציב שמאפשר לנו.

עיסאווי פריג': אני אקטע אותך, סליחה.

עיסאווי פריג': אני לא יכול עליו.

עיסאווי פריג': בבקשה, חבר הכנסת עודה.

איימן עודה: תודה.

איימן עודה: שאלה.

איימן עודה: אני חושב שאנחנו עושים סחור-סחור.

איימן עודה: הדבר הכי בסיסי, במידה והדרישה שלנו שוויונית, מתי תצליחו להגיש תוכנית?

איימן עודה: אנחנו מבינים שתוך שנה זה לא יהיה 18% לאוכלוסייה הערבית, אבל האם יש לכם תוכנית?

איימן עודה: מתי אנחנו יכולים לבוא אליכם, אנחנו הח"כים, לבוא אליכם למשרד עוד חודש, חודש וחצי ותגיד לנו, אנחנו הכנו מסמך, זה מתקדם בצורה הדרגתית, בשנה הבאה כך יהיה, בשנה אחרי כך יהיה עד שנגיע לשוויון.

איימן עודה: תכינו מסמך כזה.

איימן עודה: אני חושב שזה הדבר העיקרי, אחרת אנחנו עושים סחור-סחור.

בועז סטמבלר: אומר לך בכנות, אני לא בטוח שאנחנו נוכל להגיע לשם.

בועז סטמבלר: יש המון קמפיינים למשל, שלא מיועדים למגזר.

עיסאווי פריג': אני לא מדבר עליהם.

עיסאווי פריג': אני מסכים איתך.

בועז סטמבלר: הגופים האלה מוצאים המון כסף על קמפיינים: ביטחון, דתות, רבנות.

עיסאווי פריג': בועז, אני מסכים איתך.

עיסאווי פריג': אני לא שם.

בועז סטמבלר: דבר שני, בגלל שהטלוויזיה היא מדיה מאוד יקרה בפערים גדולים, אין ערוץ טלוויזיה חזק במגזר הערבי.

עיסאווי פריג': כשאתם לא נותנים, איך הוא יתחזק?

עיסאווי פריג': מאיפה יש לו כסף?

עאידה תומא סלימאן: לא, אבל הטענה הזו זה כמו מעגל סגור, כי בסופו של דבר המטרה שלכם מהפרסום לא לחלק את הכסף על אמצעי התקשורת אלא להגיע לציבור, אז אם האוכלוסייה הערבית, אין לה, אני לא אכנס אפילו למה שעיסאווי אומר.

עאידה תומא סלימאן: אם המטרה היא להגיע לאוכלוסייה ולפרסם את מה שאתם רוצים לפרסם ואין כלי שנקרא טלוויזיה, אז זה אומר שאתם צריכים להשקיע יותר בכלי התקשורת האחרים כדי להגיע.

עאידה תומא סלימאן: הרי המטרה היא להגיע.

עאידה תומא סלימאן: אני חייבת להגיד, נכון, זה מרשים העלייה.

עאידה תומא סלימאן: אתם קיבלתם מ-2014, מאפס הגעתם למשהו שהוא יותר משמעותי היום.

עיסאווי פריג': אני רוצה למקד את מה שעאידה אומרת.

עיסאווי פריג': אנחנו רואים את הדברים.

עיסאווי פריג': אנחנו באמת רוצים לעבוד בשיתוף פעולה.

עיסאווי פריג': נגיד רואים את הקמפיין של מירי רגב.

עיסאווי פריג': האם היא לא ביקשה לעשות בערבית?

בועז סטמבלר: שלילי ושיהיה כתוב בפרוטוקול.

בועז סטמבלר: חד משמעית לא.

בועז סטמבלר: כל גוף שרצה לקבל את הפרסומת של שנות ה-70', קיבל את זה.

בועז סטמבלר: חברת ירא לקחה את זה בשלטי חוצות ואחר כך כשהתחילו להשחית אותם במגזר, הם באו אלינו ואנחנו גם נתנו להם את האפשרות אם הם רוצים להוריד את זה, והם לא הורידו את זה.

בועז סטמבלר: אנחנו לא הכרחנו אותם ולא שום דבר אחר.

בועז סטמבלר: זה פשוט לא נכון, אפרופו המכתב שלך, אילן.

עיסאווי פריג': שאלה נוספת, בועז.

עיסאווי פריג': האם יש משרד שממש ביקש באופן ישיר, אני לא רוצה פרסום בערבית?

בועז סטמבלר: לא, אין דבר כזה.

עאידה תומא סלימאן: יש כאלה שבילד אין כשאין בערבית, וצריכים להגיד את זה.

עאידה תומא סלימאן: משרד הביטחון יפרסם בערבית?

בועז סטמבלר: לא, אבל פיקוד העורף כן מגיע.

טליה לוינס: היה כדאי כדי לראות את התמונה המלאה, לנכות את כל התקציב שבא דווקא מהמשרדים שבכלל לא מפרסמים בערבית ואז לראות את - - -

בועז סטמבלר: אבל תראו מה קורה עכשיו עם המגזר החרדי.

בועז סטמבלר: שבוע שעבר התקבלה החלטה, אפרופו משרד המשפטים, שאם יש עיתון שלא מוכן לפרסם שלטי חוצות של נשים, אז אנחנו לא מפרסמים שם בכלל.

עיסאווי פריג': רק שאלה אחרונה לפני שאני ממשיך.

עיסאווי פריג': תנו לי רק להבין האם יש מקרה שמשרד העביר לכם תוכנית ואתם הכנסתם חלקיות בערבית והתעקשתם על כך והמשרד לא רצה?

בועז סטמבלר: אין דבר כזה.

עיסאווי פריג': מה שאתם קובעים, מה שהולך.

בועז סטמבלר: לא.

טליה לוינס: אני רוצה רגע להסביר עוד משהו.

טליה לוינס: בסופו של דבר אני לא יכולה להגיע ל-100% כלי מדיה באף מגזר, ולכיסוי מלא באף מגזר.

טליה לוינס: אני לוקחת תקציב קיים ומנסה לחלק אותו, לנצל את המקסימום שלו בכל מגזר.

טליה לוינס: אם יש לי גם חרדי וגם ערבי וגם אמהרי, אני משתמשת בכלים הקיימים במטרה להגיע נניח ל-60% כיסוי בכל מגזר, וזה מה שאנחנו עושים, אז אני עושה גם רדיו וגם עיתונות וגם דיגיטל.

בועז סטמבלר: אנחנו מחויבים לאפקטיביות בפרסום.

בועז סטמבלר: אנחנו רוצים להגיע לכל בית.

בועז סטמבלר: הדרך הטובה ביותר במגזר הערבי זה דרך המובייל, דרך הדיגיטל.

עיסאווי פריג': בסדר, אבל יש מדיה שצריך לחזק.

עיסאווי פריג': יש מדיה שקובעת סדר יום ואני חייב לתת לה את הכוח ואת המשאבים שתהיה לה אמירה.

עיסאווי פריג': יש לכם תפקיד מפתח בזה.

עיסאווי פריג': סוהיל קראם, הבעלים של רדיו שמס, בבקשה.

עיסאווי פריג': אנחנו נעשה סבב ונחזור, בועז, להצעת סיכום בינינו.

סוהיל קראם: קודם כול אני מברך את עיסוואי על הפגישה הזאת.

סוהיל קראם: אני מודה לשני חברי הכנסת ואני גם מברך את בועז על התפקיד החדש.

סוהיל קראם: אנחנו הכרנו אותו בכובע אחר.

סוהיל קראם: רבותיי, מפיכם אני רק לוקח את הדברים.

סוהיל קראם: אני הבנתי שמי שקובע זה המשרדים.

סוהיל קראם: כנראה שהכנסת, יש לה תפקיד רציני ביותר, זה לתת חופשיות ויכולת עבודה ללפ"מ, מפני שמשרד זה דבר פשוט מאוד.

סוהיל קראם: משרד, יש לו את המדיניות שלו הפוליטית, ופה אנחנו דורשים מלפ"מ לפעול לא פוליטית, ואין מה לעשות, נגזר עלינו להיות הבועה של המגזר הערבי והבועה של המגזר היהודי וזו גזירה משמיים.

סוהיל קראם: אני חושב, מאז שנכנס בועז, אני חייב להגיד את זה, אצלנו ברדיו שמס יש תזוזה.

סוהיל קראם: גם אני מודה לטליה.

סוהיל קראם: האם זה מספיק?

סוהיל קראם: אנחנו רחוקים להיות מסופקים.

סוהיל קראם: לא לפני הרבה זמן עלה הנושא של עוד תחנת רדיו במגזר הערבי ואני עשיתי סקר כלכלי.

סוהיל קראם: אין מקום לעוד תחנה מפני ששתיהן יקרסו.

עיסאווי פריג': זה דיון אחר.

עיסאווי פריג': הרשות השנייה עשתה היתכנות כלכלית ואמרה אחרת.

עיסאווי פריג': לא כדאי להיכנס לזה.

סוהיל קראם: עיסוואי, אני מרוכז, אז תן לי.

עיסאווי פריג': בבקשה.

סוהיל קראם: אני אעביר את הנקודות שלי בדיוק איך שאני מבין אותן ומהניסיון שלי בטח.

סוהיל קראם: אז אני חושב, אם לפ"מ ייקח את העניינים לידיים ותהיה לו מדיניות שוויונית, מדיניות שבאמת תיתן לכל גוף בפסיפס במדינת ישראל, ישנו פסיפס במדינת ישראל, אם זה חרדים, אם זה ערבים, אם זה מה שאתם רוצים, אז זה תפקיד שלכם, ולהגיד שזה המשרדים, זה מצד אחד חורה לי, מצד שני אתם שמים אותי במצב כזה שאין לי תקווה.

סוהיל קראם: כשאתם אומרים משרדים, אז אין לי תקווה ואני רוצה שתהיה לי תקווה, והתקווה שלי היא בזה שיש לכם מדיניות שאתם תובעים.

סוהיל קראם: אתם מקבלים קמפיין ואתם אומרים, חבר'ה, בעניין התחבורה או בעניין בעיות תאונות עבודה מי שהיום סובל הכי הרבה זה המגזר הערבי, אז תעשו אפליה מתקנת, תעזרו לנו.

סוהיל קראם: אי אפשר להגיד, אני רוצה לחלק את זה מפני שכבודו רוצה.

סוהיל קראם: לא יכול להיות.

סוהיל קראם: כבודו רוצה?

סוהיל קראם: כבודו במקומו מונח, אבל יש מציאות שאצלנו כל יום שני נהרג פועל ערבי, ופה אני רוצה את ההנחיות.

סוהיל קראם: אני כמדיה רוצה להנחות את האנשים, להנחות את העובד הזה לא לקבל את דבריו של הקבלן ולהגיד לו - - -

בועז סטמבלר: אבל אני לא עושה את הקמפיין.

עיסאווי פריג': אבל אתה קובע כמה ילך?

עאידה תומא סלימאן: אתם חוות הדעת המקצועית.

בועז סטמבלר: אתם לא מבינים את העניין הזה, אני מתנצל לומר את זה.

עיסאווי פריג': תסביר לנו את זה שוב.

בועז סטמבלר: אם יש בעיה של נפילות למשל מאתרי בנייה, ויש בעיה כזאת בארץ, אולי במגזר הערבי יותר, אני לא מודע לזה.

עיסאווי פריג': כן, יותר.

בועז סטמבלר: משרד העבודה, זה תפקידו לבוא ללפ"מ ולהגיד לנו, חבר'ה, אני רוצה קמפיין כזה וכזה.

בועז סטמבלר: אני לא יוצר את הקמפיינים.

בועז סטמבלר: אני לא יודע כמה כסף יש להם.

בועז סטמבלר: הם צריכים לבוא וליזום.

אמג'ד שביטה: אבל אתה אמרת שאתה כן מחליט איזה אחוז יהיה לערבית, אז השאלה היא, אם 80% מהקורבנות הם ערבים, אתה בא ואומר, 80% או 50% מהקמפיין - - -

טליה לוינס: אנחנו לא קובעים - - -

אמג'ד שביטה: אני מבין את הטיעון שלכם שהוא כאילו אנחנו פסיביים יותר, ואני אסביר לכם למה אנחנו דוחים את הטיעון הזה, כי אל מול הנתונים שמדברים על כמה, 4%?

אילן סבן: 4.9 בשנה האחרונה.

אמג'ד שביטה: אז אתה מזהה שיש כאן פער מאוד משמעותי בין שיעורה של האוכלוסייה הערבית לבין מה שאתה משקיע.

אמג'ד שביטה: או שאתה אומר, זה לא מעניין אותי, יפנו אלי, אני אטפל, לא יפנו, זה מה שיישאר, או שאתה אומר, חבר'ה, אני רואה איפה אני משקיע את הכספים בחברה היהודית ומפנה את תשומת לב הגורמים הללו במשרד העבודה והרווחה שיש כאן - - -.

אמג'ד שביטה: אני מדבר על outreach, שאתם מתוך דאגה לעקרון השוויון, מתוך דאגה לציבור הערבי תפנו לגורמים הללו ותגידו, יש לכם תקציבים לחברה הערבית, תנצלו אותם.

עיסאווי פריג': האם עשיתם את זה?

טליה לוינס: לא, אנחנו לא עושים את זה, כי - - -

אמג'ד שביטה: אני יודע שאתם לא עושים את זה.

אמג'ד שביטה: זה כל העניין.

עיסאווי פריג': בועז, טליה, אני תוהה איפה עובר הקו, האחריות וקביעת המדיניות של הפרסום בלפ"מ?

עיסאווי פריג': אני לא רוצה לפנות אליכם על דברים שאין ביכולתכם.

עיסאווי פריג': באמת אני אתכם דוגרי, כי אני יודע שכל משרד רוצה לעסוק בפוליטיקה, רוצה את הפרסום בקרב האוכלוסייה שלו.

בועז סטמבלר: אם תיתן לי דקה בלי הפרעה, אני אסביר את זה.

בועז סטמבלר: בוא ניקח לדוגמא את עניין הבטיחות באתרי העבודה.

בועז סטמבלר: אם משרד העבודה יוריד לנו בריף ויגיד לנו, אנחנו רוצים קמפיין, טלוויזיה, רדיו מגזרי למודעות של בטיחות באתרי העבודה, וייתן לנו נתונים פנימיים, למשל, 30% מהמקרים הם במגזר הערבי, 10% באזור המרכז וכו' וכו', אנחנו נדע איך לחלק את המדיה בצורה האפקטיבית ביותר כדי להגיע לכל הגורמים הרלוונטיים.

עיסאווי פריג': יפה.

עיסאווי פריג': עכשיו אני הבנתי.

עיסאווי פריג': יושב איתנו כאן יושב ראש ועדת המשנה לבטיחות בדרכים ותאונות עבודת בניין, המהנדס, חבר הכנסת עבד אל חכים חאג' יחיא.

עיסאווי פריג': אני רוצה שיתייחס לנושא, כי אתה נגעת בנושא שאני חושב שהייתם יכולים לעשות יותר.

עיסאווי פריג': תפדל.

עבד אל חכים חאג' יחיא: אני אענה על הנושא הזה ובהמשך אני אדבר, אם יצא לי.

עבד אל חכים חאג' יחיא: אני רוצה להתחיל עם הכיסוי של התקשורת העברית.

עבד אל חכים חאג' יחיא: הנושא הזה, אני אחד משלושה שמובילים את הנושא.

עבד אל חכים חאג' יחיא: אני מהנדס בהשכלתי.

עבד אל חכים חאג' יחיא: לפני שהגעתי לכנסת, אני קדנציה ראשונה, הנושא הזה לא טופל בכנסת.

עבד אל חכים חאג' יחיא: אין התייחסות.

עיסאווי פריג': בוא נתמקד בפרסום.

עבד אל חכים חאג' יחיא: אני מתמקד בפרסום.

עיסאווי פריג': יש לך נתונים לגבי תאונות עבודה?

עבד אל חכים חאג' יחיא: כן, כן, יש לי את כל הנתונים.

עבד אל חכים חאג' יחיא: הנתונים מפורסמים בכל יום, בכל שבוע.

עיסאווי פריג': אז הנה, הנתונים מפורסמים.

עבד אל חכים חאג' יחיא: מתחילת השנה נהרגו 21 פועלים.

עבד אל חכים חאג' יחיא: תן לי להמשיך, כי יש נקודה ספציפית.

עבד אל חכים חאג' יחיא: היה מקרה שרצו להעלות את זה באחד מהערוצים היותר נפוצים.

עבד אל חכים חאג' יחיא: דיברו איתי, עשו איתי תחקיר ולראיון הביאו מישהו אחר.

עבד אל חכים חאג' יחיא: הבנתם את הנקודה?

בועז סטמבלר: אני לא לשכת העיתונות.

עבד אל חכים חאג' יחיא: לא, לא, אני מדבר על הפרסום עד כדי כך שלנושא הערבים ההדרה הזו, תחקיר, כל הנתונים, כל מה שעושים, מה שקורה.

טליה לוינס: זה לא פרסום.

עבד אל חכים חאג' יחיא: אני יודע שזה לא פרסום.

עיסאווי פריג': תתמקד בפרסום.

עבד אל חכים חאג' יחיא: הפרסום, אנחנו רוצים שיש קמפיינים.

עבד אל חכים חאג' יחיא: היה לנו קמפיין עם כמה עמותות, אני לא רוצה ליפול מהפיגומים.

בועז סטמבלר: אני לא עובד עם עמותות, אני עובד עם משרדי ממשלה.

עבד אל חכים חאג' יחיא: אז מה שאתה אומר לי בעצם, תשמע, אני כחבר אופוזיציה, אני צריך לפנות למשרד, לשכנע אותו שאני סובל, שהאוכלוסייה שלי סובלת, ולנסות ולהכריח אותו בדרכים לא דרכים כדי שיגיע ויחליט שיש פה קמפיין, שיש לנו בעיות עם תאונות דרכים, יש לנו בעיות עם תאונות עבודה בבניין, ואתם אומרים לנו, תשמע, אנחנו לא עובדים לא עם חברי כנסת, לא עם עמותות, אלא אם אני רוצה לפרסם על חשבוני, אחרת אנחנו לא נפרסם.

עבד אל חכים חאג' יחיא: המשמעות של הפרסום, אתם גם צריכים להיות צד בלפתור את הבעיות האקוטיות של האנשים.

עבד אל חכים חאג' יחיא: יש בעיות שאנשים סובלים מתאונות דרכים - - -

עיסאווי פריג': אמג'ד, אתה רוצה להתייחס לנקודות החשובות?

עיסאווי פריג': אמג'ד שביטה מעמותת סיכוי.

אמג'ד שביטה: תודה.

אמג'ד שביטה: האמת שאנחנו חושבים שהלפ"מ, חלק מהאחריות שלו על המצב הקיים היום - - -

עיסאווי פריג': תתמקד בנקודות - - -

אמג'ד שביטה: כן, כן בנושא של התקשורת הערבית.

אמג'ד שביטה: התקשורת הערבית היום כמו שאמרת, הוא אחד ממקורות ההכנסה הכי חשובים להם ולכן האפליה הזו היא אפליה שכולנו משלמים את המחיר והיא זו שגורמת בין היתר לירידה במחירים ולירידה במספר - - -

בועז סטמבלר: סליחה, אלה דברים ממש לא נכונים.

בועז סטמבלר: אתה יודע שערוץ 20 היו אצלי כי הם בוכים שאני מוריד להם מחירים?

בועז סטמבלר: ידיעות אחרונות, הורדתי אותם כי אני דואג לכספי ציבור.

בועז סטמבלר: לבוא ולהמציא סתם שטויות, לא מקובל עלי.

בועז סטמבלר: אני מנהל כספי ציבור ואני מחויב לאפקטיביות בפרסום ולהוזלת המחירים.

טליה לוינס: יש פה בלבול לגבי התפקיד של לפ"מ.

טליה לוינס: לפ"מ לא קובעת מחירים של השוק.

טליה לוינס: קודם כול, אין לה תקציב ממשלתי.

טליה לוינס: בואו נתחיל מזה שאין לה תקציב ממשלתי.

טליה לוינס: הוא לא יושב אצלנו.

טליה לוינס: התקציבים מגיעים מהמשרדים או מלקוחות אחרים - - -

בועז סטמבלר: לפ"מ מוגדרת כמפעל עסקי סגור.

בועז סטמבלר: אנחנו חיים מהעמלות שלנו.

בועז סטמבלר: אנחנו לא מתוקצבים על ידי תקציב המדינה.

עיסאווי פריג': בועז, אתה בעצמך מפעל עסקי סגור.

עיסאווי פריג': אתה צריך גם לשאוף למקסום ביתרה.

בועז סטמבלר: אתה רואה שאנחנו משנה לשנה - - -

עיסאווי פריג': על המקסום הזה אתה מנהל גם תחרותיות בין כלי המדיה בכדי להשיג מחירים נמוכים.

עיסאווי פריג': מה האישום כלפיכם שאני שומע?

עיסאווי פריג': שאתם מנצלים את תקני המדיה שהם זקוקים.

עיסאווי פריג': אני אומר לך מה שאני שומע, שאתם מנצלים את הצורך של המדיה הזו בכספים האלה.

עיסאווי פריג': הם צריכים את זה, אחרת לא יתקיימו, ואז מורידים את המחיר לרצפה שהיא מבישה.

עיסאווי פריג': אמג'ד, משפט סיום.

אמג'ד שביטה: האם חוץ מהעניין הכספי וההשקעה הכספית נעשתה בדיקה למשל לגבי היקפי הפרסום שלכם, למשל בקמפיין מסוים, כמה היקף הפרסום מבחינת דקות אוויר ומבחינת שידורים, והאם אתם חשבתם או יש לכם כוונה להקים איזושהי מחלקה ייעודית לחברה הערבית ולהעסקה שוויונית של ערבים בתוך הלפ"מ בכדי שבאמת יהיה ייצוג שוויוני, והאם עשיתם בדיקת עומק והשוואה בין החברה הערבית לבין מגזרים אחרים בתוך זה?

אמג'ד שביטה: יש לנו כאן נייר עמדה עם המלצות בכל הקשור לנושאים האלה ואנחנו נשמח להגיש לכם וגם להמשיך בתהליך אדבקציה מורחבת ביחד עם הוועדה.

עיסאווי פריג': חולוק אבו זראקי, מנכ"ל מרכז אעלאם.

חולוד אבו זראקי: אני אקצר, אני אמשיך מה שאמג'ד התחיל.

חולוד אבו זראקי: יש לי עוד שתי שאלות שאני רוצה לשאול.

חולוד אבו זראקי: אחת, קודם כול, כשיש לכם קמפיין ואתם מפיצים אותו לכלי התקשורת, אני רוצה לדעת מה אחוז העלות שאתם נותנים לכלי התקשורת.

חולוד אבו זראקי: נניח אתם שולחים את זה ל'עניין מרכזי', שזה אתר קטן בנתניה לעומת אתר אחר שנמצא איפשהו בנצרת.

חולוד אבו זראקי: מבחינת המחירים, מה העלויות?

חולוד אבו זראקי: שאלה שנייה שאני רוצה לדעת, במידה ויש לכם גם - - - טלוויזיוני לאתרים גם כן, אתם שולחים את זה לגורם חיצוני ואחרי זה אתם שולחים את זה לכלי התקשורת, למרות שברוב כלי התקשורת יש להם אינטראקטיב ויש להם גם כן מחלקה שהיא הפקה ועוסקת בזה, אז למה שזה ילך לגורם חיצוני וזה יעבור אחרי זה לכלי תקשורת?

חולוד אבו זראקי: ממילא הגורם החיצוני מבקש את האחוז שלו שהוא לפעמים 20% עד 50%, אפילו יותר, שזה בעצמו פוגע.

חולוד אבו זראקי: מבחינת התקנים, אנחנו עקבנו כארגון אעלאם אחרי לפ"מ מ-2008 וכל שנה נפגשנו עם המנכ"ל שהיה שם.

חולוד אבו זראקי: פגישה אחרונה הייתה לנו עם גדי והוא הבטיח להעלות את אחוז הפרסום למגזר הערבי ב-8%.

חולוד אבו זראקי: כל השנה היה 3%.

חולוד אבו זראקי: אני מבינה שזה עלה ל-5%.

חולוד אבו זראקי: אני מקווה שזה יעלה עוד יותר, אבל אשמח אם אנחנו נקבל, אני לא מתכוונת לכלי התקשורת.

חולוד אבו זראקי: אני לא רוצה לשים אותם בחזית הזאת, אבל לפחות הארגונים שעוקבים אחרי העבודה של הלפ"מ, שזה סיכוי, גם הקליניקה, גם אנחנו, אעלאם, שנקבל שנתי מה אחוז הפרסום במגזר הערבי ואם זה עולה או יורד, איזה קמפיינים אתם שולחים אליהם?

חולוד אבו זראקי: זה לא קמפיין של מירי רגב.

חולוד אבו זראקי: עד כמה אתם שולחים קמפיינים חברתיים, עד כמה אתם שולחים קמפיינים שהם קמפיינים כלכליים, לא משנה.

חולוד אבו זראקי: למשל, הזכרנו כאן קומץ של קמפיינים.

חולוד אבו זראקי: אני זאת ששומעת את קמפיין לשכות הסיוע, שזה הדבר הכי נחוץ למגזר הערבי, ואני לא ראיתי בשום מקום שהקמפיין הזה מתורגם או מתייחסים אליו במגזר הערבי.

חולוד אבו זראקי: יש בעיה במשרד המשפטים שלשכות הסיוע לא מקבלים ערבים.

עיסאווי פריג': הבנתי.

עיסאווי פריג': תודה לחולוד.

עיסאווי פריג': חברת הכנסת אעידה תומא סלימאן.

עאידה תומא סלימאן: אני רק אפנה בכמה דברים שהתייחסתי אליכם בשאלות, ניסיתי להבין.

עאידה תומא סלימאן: נכון, אני יודעת שיש עלייה, היא לא בדיוק כמו שחשבתי.

עאידה תומא סלימאן: חזרתי ובדקתי.

עאידה תומא סלימאן: זו עלייה של 2% בשלוש השנים האחרונות.

עאידה תומא סלימאן: ב-2014 זה היה 3.3.

עאידה תומא סלימאן: ב-2017 5.2.

עיסאווי פריג': אני מברך את יושבת ראש הרשות השנייה.

עיסאווי פריג': כן, עאידה.

עאידה תומא סלימאן: אני בדיוק מסתכלת על האחוזים האלה.

עאידה תומא סלימאן: האחוזים האלה, עד כמה שאני מבינה, מכלל התקציב השנתי שהגיע מכל המשרדים או שלא.

עאידה תומא סלימאן: אני אשמח אם נקבל לידיים שלנו להוציא את הקמפיינים שהם לא מיועדים בכלל לאוכלוסייה הערבית, לעשות ניתוח מתוך התקציבים שהם מגיעים לכלל האוכלוסייה ואמורים להתקיים בכלל האוכלוסיות, לא רק מה הנתח של האוכלוסייה הערבית בתוכם.

עאידה תומא סלימאן: כמה הוקדש לשפה הערבית שהיא עדיין שפה רשמית במדינה, והיחס בינה לבין שאר המגזרים לא אמור להיות בכל זאת שוויוני, כי שפת האם של שאר המגזרים, אני מניחה, אמורה להיות עברית, לא ערבית, והתקשורת, אני מבינה שחרדים בדרך כלל, יש להם את העיתונות שלהם אבל אין להם את שאר הדברים.

עאידה תומא סלימאן: אני חושבת שניתוח יותר מעמיק של כלל התקציבים של קמפיינים שמיועדים לכל האוכלוסייה ולא אלה שלא נכנסים בכלל לאוכלוסייה הערבית, יבהירו לנו את הדברים.

עאידה תומא סלימאן: אני מבינה שהלפ"מ אמור להיות הזרוע המקצועית בפרסום, כלומר אתם גם אמורים לתת את הייעוץ של התמהיל, של המדיה, של המסרים ואיך בדיוק מפתחים את המסרים כך שיתאימו לאוכלוסייה.

עאידה תומא סלימאן: עושים מחקרי רקע או לקבל מחקרי רקע, מה כן עובד אצל האוכלוסייה הזו ומה לא עובד אצל האוכלוסייה הזו?

עאידה תומא סלימאן: האם באמת אתם עושים את המאמץ כדי לבוא ולהגיד, בדיוק כמו הדוגמא שניתנה בנושאים ספציפיים, כי אני בטוחה שאתם לומדים את הרקע של כל נושא.

עאידה תומא סלימאן: לבוא ולהגיד למשרד, תשמעו, אם 70% מאלה שנרצחים במדינת ישראל והבט"פ רוצה לעשות משהו על האלימות, אז תקדישו מזה לא 70%, 50%, 40%.

עאידה תומא סלימאן: צריך להדגיש אותם לאוכלוסייה - - - הדבר השני, האם יש קמפיינים ייעודיים?

עאידה תומא סלימאן: אנחנו נשמח לקבל לידיים שלנו.

עאידה תומא סלימאן: האם היה קמפיינים ייעודיים שיצאו ממשרד כלשהו ונאמר לכם, רק לאוכלוסייה הערבית, וקמפיין רק לאוכלוסייה הערבית, האם היה בשנתיים האחרונות?

בועז סטמבלר: המשרד של אורי אריאל, משרד החקלאות, העלה קמפיין על בעיית הברוצלוזיס בחברה הערבית.

עיסאווי פריג': אני לא רוצה תשובות תוך כדי.

עיסאווי פריג': תרשמו את השאלות.

עאידה תומא סלימאן: אוקי, אז אני אומרת, אני לא ידעתי.

עאידה תומא סלימאן: שאלתי שאלה.

עאידה תומא סלימאן: לא התגריתי באף אחד, שאלתי שאלה, האם היו קמפיינים ייעודיים כאלה - - -

בועז סטמבלר: השאלה, יש לה בסוף איזו סייפה כאילו זה לא קרה, אז אני רוצה רק לתקן שזה כן קרה.

עאידה תומא סלימאן: אני לא יודעת מאיפה קיבלת את הרושם הזה, אבל אני שאלתי שאלה מאוד ספציפית.

עאידה תומא סלימאן: אמרתי, האם היו קמפיינים כאלה?

עאידה תומא סלימאן: נשמח לקבל לידיים שלנו את המידע הזה כדי שנלמד את העבודה שלכם יותר לעומק.

עיסאווי פריג': טליה, תרשמי לך את השאלות.

עיסאווי פריג': אילו משרדים לא פרסמו בערבית?

עיסאווי פריג': מה המשרד המוביל בפרסום בערבית ומה האחוז שהיה באותו משרד לפרסום?

עיסאווי פריג': אני מבקש לקבל לידיי את רשימת הקמפיינים של שנת 2017.

עיסאווי פריג': אנחנו לא באים להתנגש.

עיסאווי פריג': שנלמד בכדי להגיע למסקנות מתוך הנתונים.

עיסאווי פריג': רשימת הקמפיינים שהיו ושהלפ"מ הוציא, של המשרדים - - -

טליה לוינס: תן לי להבין.

טליה לוינס: יש קמפיינים שעולים עם 20,000 שקל ויש קמפיינים שעולים 5 מיליון שקל.

טליה לוינס: אנחנו אולי נוכל לתת את הגדולים.

טליה לוינס: את הקטנים, אין לנו - - -

עיסאווי פריג': טליה, נגיד, "ישראל מתייבשת".

עיסאווי פריג': איך החלטתם כמה לתת למדיה בערבית וכמה לחרדית וכמה לכללית?

עיסאווי פריג': אני רוצה את רשימת הקמפיינים.

עיסאווי פריג': דבר נוסף, רשימת הספקים.

עיסאווי פריג': הרי אני עכשיו נכנסתי לאינטרנט.

עיסאווי פריג': יש לכם רשימת ספקים, כל מיני קבלני משנה.

עיסאווי פריג': האם יש ערבים שם?

טליה לוינס: בטח, בוודאי.

עיסאווי פריג': אחוזם, שאני אדע את רשימת הספקים.

עיסאווי פריג': פאיז אשתיוי, פרסומאי ואיש מדיה.

בועז סטמבלר: תקנים אתם יכולים להשיג לנו, לעזור לנו?

קריאה: כן, כן, נוכל לעזור.

קריאה: זה תפקיד הוועדה.

עיסאווי פריג': בדיוק.

בועז סטמבלר: לשבת אצל נציב שירות המדינה כל שבועיים, זה לא קורה.

עיסאווי פריג': בועז, שוויה, שוויה.

עיסאווי פריג': פאיז, אני מבין את אי הנעימות שלך.

עיסאווי פריג': כמו שהיה לסוהיר, תלות עסקית ואתה לא רוצה להכעיס.

בועז סטמבלר: אדוני היושב ראש, כשהוא כועס הוא יודע להתקשר אלי וגם לצעוק עלי והכול בסדר.

בועז סטמבלר: אנחנו עובדים יחד.

פאיז אשתיוי: שלום לאדון עיסאווי, לחברי הכנסת הערבים.

פאיז אשתיוי: את האמת, אני מופתע - - -

עיסאווי פריג': לטובה.

פאיז אשתיוי: ודאי.

פאיז אשתיוי: הם די בטוחים במה שהם אומרים.

עיסאווי פריג': והנה יולי בעצמה באה, כיבדה אותנו.

פאיז אשתיוי: העלו דברים שרציתי לדבר עליהם, אבל הם הציגו את הדברים בצורה הכי טובה שיש, אבל מה, אני מבין, גם היום שמעתי מבועז ומטליה שהעניין הוא שזה תלוי במדיניות.

פאיז אשתיוי: בסך הכול אתם אמצעי.

פאיז אשתיוי: אתם פשוט כלי.

פאיז אשתיוי: האם ההגדרה היא לכולם?

פאיז אשתיוי: אתם מציגים שהדבר הוא תלוי במדיניות ואתם כלי, מעבירים את הפרסום.

בועז סטמבלר: אנחנו לא מציגים את זה.

בועז סטמבלר: זה לא נכון.

פאיז אשתיוי: איך שאני הבנתי.

בועז סטמבלר: אתה מדבר על רכש מדיה?

בועז סטמבלר: אף אחד פה לא אומר לי, אני רוצה רק 20,000 שקל למדיה.

פאיז אשתיוי: התקציב, אתה לא קובע.

פאיז אשתיוי: גם אתה לא יכול לחייב כל משרד ממשלתי כלשהו לפרסם במגזר.

טליה לוינס: לא, זה לא נכון.

טליה לוינס: זה לא מה שאמרנו.

עיסאווי פריג': טליה, אני מבקש.

פאיז אשתיוי: אתם מעלים גם טענה שאין טלוויזיה, בגלל זה החשיפה לקמפיינים של לפ"מ הם לא מספיק טוב למגזר.

בועז סטמבלר: אין גם עיתונות יומית במגזר הערבי.

פאיז אשתיוי: אני רוצה להגיד לך, קולה מפרסמת ומגיעים לנתונים מדהימים, שטראוס מפרסם, מגיע לנתונים מדהימים.

בועז סטמבלר: שטראוס מגיע לנתונים מדהימים דרך הדיגיטל.

פאיז אשתיוי: גם לך יש את הדיגיטל, אז אתה תרצה להסביר לי, בועז וטליה, חגיגות ה-70 למדינת ישראל, למה זה כל כך עבד במגזר?

פאיז אשתיוי: כי אתם שטפתם את המגזר כי לזה היה תקציב.

פאיז אשתיוי: היו את זה בשלטי חוצות, היו את זה בדיגיטל, היו בעיתונות, ראינו את זה בכל כלי מדיה, אז באמת הקמפיין הזה נחשף, אבל הקמפיינים האחרים שהם כל כך נחוצים לנו כמו שהעלו חברים פה, הקטל בדרכים, אנחנו בבעיה רצינית.

עיסאווי פריג': הסוכרת.

פאיז אשתיוי: אני כל יום באתר שלי מעלה אנשים שמתים בדרכים, בתאונות עבודה.

פאיז אשתיוי: אפילו הפנים שלי, אם היו שחורים, כי כל הזמן אני מדבר על מתים ועל קטל בדרכים.

פאיז אשתיוי: איפה הקמפיינים האלה?

פאיז אשתיוי: למה מקבלים אותם תקציבים של חגיגות ה-70 למדינת ישראל?

בועז סטמבלר: אדוני היושב ראש, למה שלא תפנה לליצמן ותגיד לו, אני רוצה קמפיין ייעודי?

עיסאווי פריג': נכון, זו אחת המסקנות.

עיסאווי פריג': אתה מאיר על עיניי.

עיסאווי פריג': פאיז, תסיים בבקשה.

פאיז אשתיוי: כל הטענה שאנחנו פונים ללפ"מ ומבקשים, למה האתר שלנו הוא מחוץ לפריסה ולמה הוא לא בתמהיל, והטענה היא שיש תקציב לאתר אחד, למדיה אחת.

פאיז אשתיוי: איך אתם רוצים שקמפיין ייחשף בקרב האוכלוסייה?

פאיז אשתיוי: אני תמיד בא בטענות כאלה ללפ"מ וזאת לא פעם ראשונה שיש לנו - - -

בועז סטמבלר: אז זאת כבר פריזמה אישית.

פאיז אשתיוי: לא, לא.

פאיז אשתיוי: אני אומר שבשביל לקבל חשיפה מרבית בקרב האוכלוסייה על אף שאין לנו טלוויזיה, אנחנו צריכים להיכנס לכל מיני אתרים, לכל מיני עיתונים, לכל מיני מדיות בשביל לתת את מקסימום החשיפה למגזר.

פאיז אשתיוי: אתם עושים הפוך על הפוך.

פאיז אשתיוי: המחירים – האינץ' בעיתון יומי בעברית הוא פי עשר אינץ' בעיתון בערבית.

עיסאווי פריג': למה זה ככה?

פאיז אשתיוי: על כמה אנחנו מדברים, דרך אגב, מהתקציב?

פאיז אשתיוי: זה כסף קטן, ובכל זאת במעט שאנחנו מבקשים, אנחנו גם לא מקבלים.

פאיז אשתיוי: מודעה אחת ב-Ynet או ב-Walla תעלה בדיוק כמו לפרסם במקביל בכל האתרים של המגזר הערבי.

פאיז אשתיוי: מודעה אחת.

עיסאווי פריג': מבחינת עלות.

פאיז אשתיוי: כן, מבחינת עלות.

פאיז אשתיוי: לא מדברים על כסף גדול.

פאיז אשתיוי: לא מדברים על מיליונים.

עיסאווי פריג': אולי אתם, המדיה, נכנסים אחד בשני ומורידים מחירים.

עיסאווי פריג': הם גוף עסקי, רוצים להרוויח.

פאיז אשתיוי: אמת ויציב.

פאיז אשתיוי: הפניה תמיד שאנחנו מקבלים, יש לנו 3,000-4,000 שקל, תירצו להיכנס, אהלן וסהלן, לא תירצו, לא תיכנסו.

פאיז אשתיוי: זה בדיוק ככה.

עיסאווי פריג': הנקודה מאוד ברורה.

עיסאווי פריג': צר לי מאוד שזה ככה.

עיסאווי פריג': אסור לי לעודד אתכם להיות קרטל או מונופול.

פאיז אשתיוי: כמו שהצגת את זה בהתחלה, אדוני היושב ראש, שאמרת שצריך שהאתר והעיתונות תתחזק על מנת לשרת את הציבור.

עיסאווי פריג': בוודאי.

פאיז אשתיוי: לאור כניסה כזו של מדיה, וסול יסכים איתי, הם פשוט גזלו מאיתנו כמעט 60% מההכנסות.

פאיז אשתיוי: למה אני שם דגש על לפ"מ?

עיסאווי פריג': בלי לפ"מ אין מדיה ערבית, חברים.

טליה לוינס: לפ"מ, תפקידה להביא את המסר לקהל.

טליה לוינס: זה יחד עם סוהיל ואיתך - - -

פאיז אשתיוי: נקודה אחרונה.

פאיז אשתיוי: אני לא יכול לבוא בטענות רק ללפ"מ, אלא גם למשרדי הממשלה ולגופים שמפרסמים דרך לפ"מ שפשוט זורקים כסף קטן, מתעלים איפה ללכת, באיזה כיוון, על איזו מדיה - - -

עיסאווי פריג': הם לא קובעים, לפ"מ קובע.

פאיז אשתיוי: ולצאת ימי חובה, כאילו פרסמנו.

פאיז אשתיוי: הנה, זה מופיע באתר, שם, בעיתון ההוא, בשלט ההוא, זהו, נגמר הסיפור.

פאיז אשתיוי: איך זה מתורגם בעשייה היום-יומית?

פאיז אשתיוי: האם אנחנו פשוט חסכנו בחיי בני אדם, אנחנו הורדנו את אחוז הקטל בדרכים, תאונות עבודה.

פאיז אשתיוי: אף אחד לא שואל את השאלות האלה.

עיסאווי פריג': אני שואל שאלה.

עיסאווי פריג': אם המחירים זולים ואני יודע שהם זולים, אז הפרסום והחשיפה צריכה להיות ענקית.

עיסאווי פריג': כן, יוסף.

יוסף ג'בארין: חבר הכנסת פריג', כל הכבוד על היוזמה.

יוסף ג'בארין: זה נושא מאוד חשוב ומאוד בוער בציבור הערבי ולכן אני מניח שאתם מבינים שגם ההתגייסות של האוניברסיטה בחיפה, גם של ארגון סיכוי ואולי גם שלנו, הם מתוך דאגה שיש כאן בעיה, ואנחנו רוצים להיות שותפים לכם בפתרון הבעיה ולקדם אותה.

יוסף ג'בארין: לא באנו להתנגח.

יוסף ג'בארין: אם יש קשיים שאתם מצביעים עליהם, זה התפקיד של הוועדה, מה שאנחנו קודם, לנסות ולהגיע אליהם.

יוסף ג'בארין: אין ספק שאחת הבעיות המרכזיות בהתנהלות היום-יומית זה היעדר ייצוג בתוך הלפ"מ מהחברה הערבית.

יוסף ג'בארין: תראו, אני לפני שנה שאלתי את השרה מה קורה מבחינת הייצוג של האוכלוסייה הערבית.

יוסף ג'בארין: אמרו לי, אפס.

קריאה: ישנה התניה שזה מסיים צבא?

בועז סטמבלר: משרה ייעודית, אין חובה כזאת.

יוסף ג'בארין: עד לפני שנה וחצי לא היו עובדים ערבים בכלל.

עיסאווי פריג': אנחנו בני היום.

עיסאווי פריג': יש לנו שלושה ויש עוד שניים בדרך.

עיסאווי פריג': עזוב אותי מהעבר.

יוסף ג'בארין: הבעיה, שזה לא תמיד מיושם.

יוסף ג'בארין: יש לי הבטחה בכתב מהשרה, שב-2017 יקלטו שלושה.

יוסף ג'בארין: אני יכול להראות לכם את זה.

יוסף ג'בארין: נכון, אתם מדברים על עוד שלושה-ארבעה.

בועז סטמבלר: זה לא מה שאמרנו.

בועז סטמבלר: יש היום שלושה ועוד שניים בצנרת.

יוסף ג'בארין: שלושה בתקן?

בועז סטמבלר: כן.

בועז סטמבלר: יש פרסומאית, יש רוכש מדיה.

עיסאווי פריג': יוסף, שנייה.

עיסאווי פריג': אני רוצה לשמוע ממך בבקשה, בועז, התחייבות מתי אתה תאייש את שתי המשרות?

בועז סטמבלר: אני לא יודע כי זה תלוי בנציבות שירות המדינה.

בועז סטמבלר: זה בתהליך.

בועז סטמבלר: אני ישבתי בוועדת בוחנים.

בועז סטמבלר: הגיע בחור אחד שלא היה מתאים, לצורך העניין.

בועז סטמבלר: המשרה יצאה שוב.

בועז סטמבלר: כמו שיש לנו רכש מדיה בטלוויזיה כללית, הגיעו שני אנשים, לא היו מספיק טובים, ייעודיים.

עיסאווי פריג': אני לא רוצה שזו תהיה שיטה.

עיסאווי פריג': אני רוצה ממך התחייבות מתי אתה מאייש את שתי המשרות.

בועז סטמבלר: אני לא יכול לתת לך התחייבות, אני מצטער.

בועז סטמבלר: זה נציבות שירות המדינה.

בועז סטמבלר: זה תלוי גם בהם, תבינו.

יוסף ג'בארין: האם נבדק מקצועית למה מועמדים ערבים לא נוהרים ללפ"מ?

בועז סטמבלר: אם זו הרמה, אז אני לא במשחק.

יוסף ג'בארין: הוא מצביע על קושי לא רק בלפ"מ, הוא מצביע על קושי שקיים.

יוסף ג'בארין: משרדי ממשלה טוענים שאין מועמדים.

עיסאווי פריג': יוסף, יכולת לשאול את השאלה בנימה ובגישה אחרת.

עיסאווי פריג': הרי אתה גוף חשוב.

עיסאווי פריג': נוהרים, לא נוהרים.

עיסאווי פריג': הוא מייצג גוף.

בועז סטמבלר: אם אני הייתי אומר את זה, כולם היו קופצים פה.

יוסף ג'בארין: אז אני מושך את המילה.

יוסף ג'בארין: זה לא תירוץ לברוח מהשאלה.

בועז סטמבלר: אם אתה מושך, כנראה אתה יודע למה.

יוסף ג'בארין: זה לא בא ממקום עוין, זה בא רק ממקום שאם יש בעיה - - - .

יוסף ג'בארין: אני דווקא חושב שאנחנו נוכל להתקדם רק אם תפתח שיח עם אנשים שמתעסקים, כמו בקליניקה, כמו בסיכוי, כמו עם חברי הכנסת, בשיח הישיר עם בעלי המדיה.

יוסף ג'בארין: ככה נוכל להתקדם.

יוסף ג'בארין: אני מזהה בעיה עקרונית שאתם מצביעים עליה, שכאילו הרבה מהדברים לא קשורים בכם.

יוסף ג'בארין: מי כתב את המחקר של הממ"מ, איתנו?

קריאה: כן.

יוסף ג'בארין: אז יכול להיות שאנחנו צריכים להשלים עכשיו את החלק החסר.

יוסף ג'בארין: החלק החסר הוא מה שקיים בתוך משרדי הממשלה, נכון?

יוסף ג'בארין: מי אחראי בתוך כל משרד ומשרד, מה העוגה שיש לו ואיך מתקבלת החלטה מה הולך לאוכלוסייה הערבית.

יוסף ג'בארין: אפשר לעלות על התקציבים, נגיד כמה קיבלתי בשנה שעברה ממשרד העבודה והרווחה, ממשרד זה, ממשרד זה.

עיסאווי פריג': זה כן, זה אנחנו יכולים.

יוסף ג'בארין: ומה החלוקה המגזרית.

עיסאווי פריג': זה הלפ"מ בעצמם יכולים לחסוך לנו.

עיסאווי פריג': האם אתם יכולים לספק לנו בהמשך לשאלות, רשימה כמה כל משרד ממשלתי העביר לכם לפרסום?

עיסאווי פריג': אתם יכולים?

טליה לוינס: לא ממש, כי המערכות אצלנו לא ממש בנויות - - -

עאידה תומא סלימאן: למה?

עאידה תומא סלימאן: אתם חיים מעמלות.

עאידה תומא סלימאן: אם חיים מעמלות אז יודעים כמה תקציבים.

עיסאווי פריג': אתם מקבלים את זה מהחשב הכללי בסכום כולל בלי חלוקה משרדית?

בועז סטמבלר: לא מהחשב הכללי.

בועז סטמבלר: כל משרד - - -

עיסאווי פריג': מעביר, אז יש לכם את הנתונים.

טליה לוינס: זה ייקח זמן.

עיסאווי פריג': מה זה זמן?

עיסאווי פריג': אז תרשמי לך את זה.

עיסאווי פריג': אנחנו צריכים את זה.

יוסף ג'בארין: ההשוואה שאנחנו מדברים עליה עם מגזרים אחרים קצת מוטעית כאן, כי אי אפשר לדבר על מגזרים בתוך האוכלוסייה היהודית כשהשפה היא שפה ערבית, אבל יש כאן ייחוד שלא קיים לגבי המגזרים האחרים.

יוסף ג'בארין: פשוט צריך גם להעמיק בעניין הזה.

יוסף ג'בארין: להשוות עם החרדים זה יותר אולי מבחינת מיקום פיזי, איפה לפרסם, אבל זה בעברית וזה גם לקוח לכולם ולכן גם בהשוואה אליהם כתוב כאן שאנחנו עדיין חצי ממה שהם מקבלים, אבל גם ההשוואה הזו לא נכונה, כי גם צריך התאמה תרבותית של המודעות, גם צריך התאמת השפה וגם התאמה גיאוגרפית וכדומה.

יוסף ג'בארין: אלה נושאים שעם כל הכבוד, אולי אתם לא מספיק מעורים בתוך החברה הערבית.

יוסף ג'בארין: אתם צריכים אותנו מסביב ולכן אני מניח שתהיה גם ישיבת המשך לדיון הזה.

עיסאווי פריג': בטח תהיה ישיבת המשך.

עיסאווי פריג': אולי זה חלק מהמדיניות, בועז, טליה, שדיברנו עליה.

בועז סטמבלר: אגב, אני רוצה רגע לומר שיש לנו יועצים ערבים ייעודיים למגזר.

עיסאווי פריג': כן, שלושה לא מספיק, אתה צריך אסטרטגיה.

עיסאווי פריג': מדברים על אסטרטגיה כאן.

עיסאווי פריג': חאג' יחיא, תפדל.

עבד אל חכים חאג' יחיא: ההתרשמות שלי, שאתם באתם בצורה כזו, אנחנו ראש קטן.

עיסאווי פריג': הם בסדר גמור.

עבד אל חכים חאג' יחיא: שולחים לנו, אנחנו מוציאים, מקבלים - - - .

עבד אל חכים חאג' יחיא: השאלה אם אתם הייתם מצפים שאתם תפנו גם למשרדים הממשלתיים להגיד להם מה יש לנו לשפה, ככה, השאלה הקנטרנית הזו, מה יש לנו לשפה הערבית?

עבד אל חכים חאג' יחיא: מה יש לנו לערבים?

עבד אל חכים חאג' יחיא: לאתגר את משרדי הממשלה, להגיד להם, תשמעו, יש אוכלוסייה שהיא יותר מ-20% שאנחנו רוצים גם שהם יקבלו את החלק שלהם.

עבד אל חכים חאג' יחיא: מה אתם מתכננים במשרדים שלכם?

עבד אל חכים חאג' יחיא: איך לשריין?

עבד אל חכים חאג' יחיא: מה אתם מכינים?

עבד אל חכים חאג' יחיא: במה אנחנו יכולים לעזור לכם?

עבד אל חכים חאג' יחיא: השיטה הזו להישאר עם 5%, זה ברור שזה מעט מאוד.

עבד אל חכים חאג' יחיא: כשהעליתי את הנושא של תאונות עבודה בבניין, אתם רק, מה שאתם מקבלים.

עבד אל חכים חאג' יחיא: לא, אז אני רוצה שגם תהיו יותר פעילים מאשר פסיביים, שאתם רק מקבלים ואתם מוציאים.

עיסאווי פריג': תודה.

עיסאווי פריג': עידן רינג.

עידן רינג: אני מנהל המחלקה הציבורית בסיכוי ואני מתמחה בתחום הזה של תקשורת.

עידן רינג: תראו, יש פה משהו שעובר בכל הסוגיות שאנחנו מדברים עליהן.

עידן רינג: אנחנו באים לפה מנקודת הראייה המקצועית שלנו שאין איזה מאמץ מכוון להפלות את החברה הערבית.

עידן רינג: זה ככה גם בתחומים אחרים.

עידן רינג: בגלל זה אני לא חושב שיש גם איזה צורך באפולוגטיקה.

עידן רינג: נוצר פה איזה מן עימות.

עיסאווי פריג': לא, לא, אין שום עימות.

עידן רינג: אי שוויון בהרבה תחומים חברתיים כלכליים לא נוצר בדרך כלל מניסיון מכוון ליצור אי שוויון אלא מחוסר ניסיון לתקן אותו ולשים לב לצרכים של הקבוצה המופלית.

עידן רינג: מה שקורה לדעתי ברוב הקמפיינים האלה, שלפ"מ לא מספיק באה ואומרת איך אנחנו עושים מאמץ לתת שירות מיוחד, מיועד, שוויוני לחברה הערבית, איך אנחנו עושים מאמץ להביא יותר אנשי צוות ערבים בצורה שמותאמת לחברה הערבית.

עידן רינג: השאלה שלי בגדול היא, בכמה קמפיינים לפ"מ בא ואומר, פה צריך יותר תקציב לחברה הערבית, זאת אומרת, לא רק לא אמרו לנו לפרסם לערבים, אז לא פרסמנו, אלא כמה פעמים ביקשנו לפרסם יותר לערבים.

עידן רינג: לדעתי שם צריך להיות השינוי.

עיסאווי פריג': הבנתי.

עיסאווי פריג': אילן סבן.

אילן סבן: אני רוצה להגיד משהו שאני חושב שלא שמנו אליו לב.

אילן סבן: בועז וטליה, סליחה שאני פונה אליכם בשמות הפרטיים.

אילן סבן: אני חושב שהנקודה שעולה זה שאנחנו מצפים לפעמים מהלפ"מ שהם יפעלו כמו היועץ המשפטי, כלומר שהם יתערבו נורמטיבית בשאלה של למה אין קמפיין ייעודי כזה וקמפיין ייעודי אחר.

אילן סבן: המנדט כפי שאנחנו מבינים אותו, ואני מבין אותו יותר בעקבות השיחה וההבהרות של בועז וטליה, זה שהם סוג של משרד פרסום.

אילן סבן: יש את ההנחיות.

אילן סבן: חבר הכנסת פריג' הציע הצעת חוק שחבל שהיא ירדה, אבל היא ירדה בתמורה להנחיות פנימיות.

אילן סבן: ההנחיות נמצאות בפניי והן אומרות - - -

עיסאווי פריג': הן מיושמות.

אילן סבן: לא, יש בעיה, אני אגיד באיזה מובן.

אילן סבן: הן אומרות, קיימת חובה לפרסום מקביל בערבית.

אילן סבן: יש אפשרות לסתות מכך רק בנסיבות מיוחדות מטעמים שיירשמו, לאחר היוועצות עם הלפ"מ, כלומר, יש לה תפקיד בקרה, וחוסר תקצוב מספיק יהיה שיקול זר.

אילן סבן: מה זה אומר?

אילן סבן: זה אומר שההנחיות הן שבכל מקום שיש קמפיין, הוא צריך להיות גם בערבית, אבל מה שאומרים לנו הלפ"מ, שהקמפיינים הייעודיים לא נמצאים בתוך ההנחיות או לפחות לא נמצאים במסגרת התפקיד שלהם.

אילן סבן: אני חושב שזה מחזיר למשרדי הממשלה.

אילן סבן: במקומות שיש בעיות משמעותיות שמצריכות קמפיין ייעודי הם אומרים לנו, אנחנו לא היועץ המשפטי לא של המשרד ולא יועץ משפטי לממשלה, אנחנו לא יכולים לדרוש קמפיין ייעודי, אז זאת החלוקה בעצם.

אילן סבן: כשיש קמפיין הוא חייב להיות שוויוני.

אילן סבן: הוא לא בדיוק מופיע כאן כי יש חובה לפרסום מקביל בערבית, אבל אומרת טליה וזו נקודה מאוד חשובה, היא אומרת, לי יש אחריות כן על השוויוניות של קמפיין רגיל, אני דואגת שזה יהיה 60% חשיפה בכל אחד מהמגזרים, אז זאת התחייבות גם לשוויוניות והיא חשובה.

אילן סבן: אם הלפ"מ באמת יקפיד עליה, זה ישנה את הדברים.

עיסאווי פריג': אני לא בטוח שהקווים שהשר ארדן הוציא בתמורה להצעת החוק אז, טליה, שהם מיושמים במאה אחוז.

טליה לוינס: הם מיושמים.

עיסאווי פריג': אני אקח את החלק השני שאילן התייחס, וזה סוגיית הקמפיינים הייעודיים, שזה חוזר למשרדים וחוזר לעבודה שלנו עם המשרדים.

עיסאווי פריג': בועז ידידי, תקשיב, אנחנו כפי שאמרתי, לא באנו להתנגש, באנו לעבוד בשיתוף פעולה ואנחנו מברכים על העלייה האיטית.

עיסאווי פריג': אין חלום ליותר.

עיסאווי פריג': בקשתנו, ואני חוזר עליה, לקבל כל מיני נתונים, היא בכדי שאנחנו כחברי כנסת נהיה כגוף לחץ למשרדים ולשרים בכדי להגדיל לכם את העוגה, אבל איפה הלחץ שלנו אם אנחנו לא מקבלים לידינו את הנתונים?

עיסאווי פריג': לשם כך, אנחנו ממש חייבים לקבל את המידע בהתאם לשאלות ששאלנו, ורוצים לדעת את התקציב של כל משרד ומשרד ברמת קמפיינים נכנס לכלל התקציב.

עיסאווי פריג': אני אקריא את השאלה: מבקשים מכם למסור את המידע - התקציב של המשרדים, כמה תקציב הועבר לכל משרד ומשרד ועבור איזה קמפיינים ומה החלוקה בין המגזרים של מה שקיבלתם?

עיסאווי פריג': ברגע שאנחנו נקבל את זה, תאמין לי, יש לנו המון כלים איך לעבוד.

עבד אל חכים חאג' יחיא: והכוונה היא לא להפסיק את התקשורת הערבית, כי אם לא יקבלו פרסום, הם מתרסקים כלכלית, ואנחנו, יש לנו אינטרס שיהיה לנו - - -

עיסאווי פריג': לפני שאני מציע הצעת סיכום ואחרי שאני אשמע אתכם, אני רוצה לתת כמה מילים ליוליה, יושבת ראש הרשות השנייה שהתכבדה והצטרפה אלינו.

עיסאווי פריג': בבקשה יוליה.

עיסאווי פריג': את מבשרת לנו שיש מכרזים גם, אני מבין.

יוליה שמאלוב ברקוביץ: כן, נכון.

יוליה שמאלוב ברקוביץ: זה רעיון טוב להגיד את פה.

יוליה שמאלוב ברקוביץ: קודם כול רציתי להגיד לך שזה דיון מאוד חשוב.

יוליה שמאלוב ברקוביץ: אני חייבת לומר לך שגם הדיון הקודם שעשית על ועדת מדרוג, וכן ירבו חברי כנסת כמוך שדואגים ככה לאוכלוסייה הישראלית הערבית במדינת ישראל.

יוליה שמאלוב ברקוביץ: אני נכנסתי באמצע הדיון, אז אני לא כל כך רוצה פה לפרט.

יוליה שמאלוב ברקוביץ: אנחנו קבענו פגישה בארבע עיניים עם מנכ"ל לפ"מ, ואנחנו נבצע אותה בעזרת השם השבוע.

יוליה שמאלוב ברקוביץ: אנחנו באמת הפכנו להיות לקונגלומרט למדיה בשפה הערבית.

עיסאווי פריג': מה לעשות, זה תפקידכם.

עיסאווי פריג': אתם ממלכתיים.

יוליה שמאלוב ברקוביץ: עד היום היה לנו רדיו א-שמס אחד.

יוליה שמאלוב ברקוביץ: זה המקום אולי באמת לבוא ולבשר שפורסם מכרז לשתי תחנות רדיו שישודרו במדינת ישראל.

עיסאווי פריג': מכרז אחד בנוסף לא-שמס.

יוליה שמאלוב ברקוביץ: זה לא מדויק להגיד בנוסף לא-שמס.

יוליה שמאלוב ברקוביץ: א-שמס מסיים את הזיכיון.

יוליה שמאלוב ברקוביץ: הוא כמובן יכול לגשת עוד פעם למכרז, אבל באופן כללי יהיו שתי תחנות רדיו ולא תחנת רדיו אחת.

עיסאווי פריג': והייתה היתכנות כלכלית למהלך.

יוליה שמאלוב ברקוביץ: זה כבר לא תלוי בנוי, זה תלוי ברדיואים ולכן אנחנו פה כדי שתהיה היתכנות כלכלית שהלפ"מ יבין שיש פה שתי תחנות רדיו בשפה הערבית ובאמת צריך לחשוב על חלוקת התקציב בצורה - - -

עיסאווי פריג': ויש תחנת רדיו ממלכתית, קול ישראל.

יוליה שמאלוב ברקוביץ: וגם יש את קול ישראל.

יוליה שמאלוב ברקוביץ: הם מוכרים פרסום?

עיסאווי פריג': בוודאי, הם מקבלים מלפ"מ.

יוליה שמאלוב ברקוביץ: אדוני היושב ראש, אני חושבת שאם יש עוד נושא שכדאי שתבדוק, זה באמת מדוע רדיו בערבית שממומן על ידי מדינת ישראל צריך למכור פרסום ולפגוע בדרך זו בא-שמס, ברדיו החדש שיקום, והכי חשוב לא אמרתי, שיש לנו את הלא טי.

יוליה שמאלוב ברקוביץ: וי שהפך להיות חלק מהערוצים שמפקחת הרשות השנייה לטלוויזיה ולרדיו, ולכן אנחנו פה גם בשביל לכבד אותך כדי להגיד שאנחנו כגוף שמפקח על הערוצים האלה, על התקשורת בשפה הערבית, מאוד חשוב לנו שהם יקבלו תקציבים, בטח ובטח מלפ"מ.

יוליה שמאלוב ברקוביץ: זה חד משמעית, זה ברור לגמרי.

יוליה שמאלוב ברקוביץ: אני חושבת שמאוד קשה להם בגלל הבדיקה בוועדת מדרוג, ורדיו שבכלל לא נמדד לצערי הרב.

יוליה שמאלוב ברקוביץ: קשה להם מאוד בשוק המסחרי.

טליה לוינס: אין שום כלי שמודד במגזר הערבי היום.

עיסאווי פריג': אין כלי כזה, הא?

טליה לוינס: אין.

עיסאווי פריג': אנחנו נלחמים בוועדת המדרוג.

אילן סבן: יש תקצוב למחקר שיש ללפ"מ.

אילן סבן: הם אמורים להשתמש בתקציב המחקר.

אילן סבן: יש תקציב מחקר ללפ"מ.

עיסאווי פריג': הוא העלה נקודה חשובה.

עיסאווי פריג': יש לכם תקציב מחקר?

טליה לוינס: כדי שיהיו לנו כלים, בגלל שיש בעיה עם הכלים במדיה, כלי מחקר - - -

יוליה שמאלוב ברקוביץ: אני אגיד לכם מה קורה.

יוליה שמאלוב ברקוביץ: יש פה איזה משהו קצת לא נורמלי, שכולם יודעים שאין את המחקרים, כולם יודעים ששומעים לרדיו א-שמס ורואים את "הלא טי.

יוליה שמאלוב ברקוביץ: וי" וכולם לא מפרסמים.

עיסאווי פריג': כי אין ועדת מדרוג שתיתן להם - - -

יוליה שמאלוב ברקוביץ: חוץ מלפ"מ - - -

עיסאווי פריג': לא, לפ"מ לא מפרסמים ב- "הלא".

עיסאווי פריג': אתם מפרסמים ב- "הלא"?

יוליה שמאלוב ברקוביץ: כן, הם מפרסמים ובאמת הם אחד הלקוחות הגדולים שלהם ומזל שבאמת לפ"מ קיים, שהם בכלל עוד מעבירים תקציבים.

יוליה שמאלוב ברקוביץ: אני רוצה להגיד לך נקודה אחת, ברשותך.

יוליה שמאלוב ברקוביץ: אני ראיתי פה שהעברתם 56 או 59 מיליון שקל למדיה אינטרנטית.

יוליה שמאלוב ברקוביץ: אני מבינה שזה נקרא גוגל פייסבוק והחברים, אז אני ממש מבקשת ממך, המונסטר הזה מלמטה שהולך לאכול את כל העסקים במדינת ישראל ומדיות ואנחנו עכשיו שמענו שהולכים להתמזג שני ערוצים, אז לאט לאט זה פשוט יפגע בכולם ואני פשוט אומרת פה שזה נושא שאנחנו צריכים לשים עליו את הדעת.

יוליה שמאלוב ברקוביץ: הפרסום בגוגל ופייסבוק שעובר לכיסם של - - -

עיסאווי פריג': אני רוצה התייחסות שלכם.

עיסאווי פריג': אתה הוצאת את הכסף.

בועז סטמבלר: ברור, אני מחויב לאפקטיביות.

בועז סטמבלר: אין כלים אפקטיביים.

יוליה שמאלוב ברקוביץ: אתה מחויב לא לאפקטיביות.

עיסאווי פריג': המפלצת הזו הולכת לאכול את כולם, יהודים וערבים, ואתה בא, מחזק אותה, 59 מיליון.

בועז סטמבלר: מה זאת אומרת מחזק אותה?

בועז סטמבלר: עזבו את הסיסמאות.

יוליה שמאלוב ברקוביץ: זו לא סיסמא.

בועז סטמבלר: אם אתם רוצים - - - , תפנה למשרד האוצר.

עיסאווי פריג': הבנתי, נתת לי רעיון.

יוליה שמאלוב ברקוביץ: מעולה.

יוליה שמאלוב ברקוביץ: עכשיו אני רוצה להגיד לך עוד נקודה אחת.

עיסאווי פריג': אין בעיה, אני מבין אותך.

בועז סטמבלר: הבאת שחקנית חיזוק.

עיסאווי פריג': יוליה היא שחקן חיזוק לך ולי ולכל הציבור.

יוליה שמאלוב ברקוביץ: אני רוצה רק לומר משהו ואנחנו באמת ניפגש, אנחנו נדבר.

יוליה שמאלוב ברקוביץ: אני מבינה שבאמת אתה דואג לאפקטיביות כי הלקוח שלך צריך לראות אפקטיביות, אבל אני חושבת שהמילה הזאת, תחרות ואפקטיביות קצת שוכחת את מה מחכה לאותם האזרחים במדינת ישראל שעוד מעט ירוצו לחפש בביטוח לאומי את הכסף כדי להתקיים.

עיסאווי פריג': ילכו לגוגל.

יוליה שמאלוב ברקוביץ: כן.

יוליה שמאלוב ברקוביץ: אני רוצה להגיד נקודה אחת.

יוליה שמאלוב ברקוביץ: אני חושבת שאחת הבעיות הקשות במדינת ישראל, שעוגת הפרסום פשוט כמעט ולא גודלת ואם היא גודלת, היא הולכת לגוגל ופייסבוק.

יוליה שמאלוב ברקוביץ: אני חושבת, אדוני היושב ראש וחבר הכנסת עיסוואי פריג', אתה אחד האנשים באמת שאני נהנית לעבוד איתם.

יוליה שמאלוב ברקוביץ: הגיע הזמן שאנחנו נחשוב חקיקתית על אחוז הוצאת פרסום בתל"ג במדינת ישראל.

עיסאווי פריג': לגוגל ופייסבוק.

יוליה שמאלוב ברקוביץ: לא, לכללי.

יוליה שמאלוב ברקוביץ: לגוגל, פייסבוק פחות.

בועז סטמבלר: אתם תייבשו את גוגל ופייסבוק, תייבשו גם את הפבלישרים הישראלים.

עיסאווי פריג': למה?

בועז סטמבלר: כולם נהנים מהם.

בועז סטמבלר: אתם לא מבינים את זה פשוט.

יוליה שמאלוב ברקוביץ: בגלל זה אנחנו נדבר על זה, אבל אני רוצה לענות על מה שאמרת.

יוליה שמאלוב ברקוביץ: אין ספק שגוגל ופייסבוק זה מנוע צמיחה ענק לעסקים קטנים, אלה שבאמת לא מסוגלים לפרסם לא בטלוויזיה ולא ברדיו ואין להם מספיק כסף לידיעות - - -

עיסאווי פריג': אנחנו מדברים על הלפ"מ, לא על עסקים קטנים.

יוליה שמאלוב ברקוביץ: כן, בסדר, אבל הוא נותן תשובה שלא לשפוך את התינוק עם המים, אז יש דרכים לחשוב מה עושים עם זה ויש לי גם פתרונות, אגב, אני לא רוצה להעלות אותם עכשיו, אבל אני חושבת שהגיע הזמן שאנחנו נחשוב איך בעל עסק מעל מחזור מסוים יוציא איקס אחוז לפרסום במדינת ישראל.

יוליה שמאלוב ברקוביץ: יוצא מצב שהיום אני נכנסת לסופר, כל החברות הגדולות לא צריכות פרסום כי הם הראשונים שעומדים על המדפים.

יוליה שמאלוב ברקוביץ: יש פה בעיה מאוד קשה, ודרך אגב, גם צריך להגדיל את תקציב הלפ"מ, אפרופו מה שאמר עיסאווי.

בועז סטמבלר: איזה תקציב להגדיל?

עיסאווי פריג': אנחנו נדאג לזה מהמשרדים.

יוליה שמאלוב ברקוביץ: אני רוצה להסביר רגע את עצמי.

יוליה שמאלוב ברקוביץ: אני התכוונתי הגדלת התקציב של משרדי הממשלה למען באמת אותה אפקטיביות, וכל הדברים שנאמרו פה על ידך הם דברים באמת מאוד נכונים ואין ספק שאם אנחנו רוצים שהאזרחים הערבים במדינה שלנו יקלטו וירגישו חלק בלתי נפרד מפה, הפרסום זה אחת הדרכים החשובות לחבר אותם לכאן.

יוליה שמאלוב ברקוביץ: אני פה לרשותך ואני חושבת שזו נקודה מאוד חשובה ואני מקווה מאוד שבסופו של דבר מה שיהיה חשוב לנו זה לא האפקטיביות של הפרסום אלא האפקטיביות של הציבור במדינת ישראל.

בועז סטמבלר: אם המשפט הזה נאמר עכשיו, אז את בכלל שומטת את כל ההיתכנות של עולם הפרסום אם האפקטיביות היא לא חשובה.

בועז סטמבלר: סליחה, נו באמת.

עיסאווי פריג': כי הוא גוף שמתייחס לעצמו כגוף עסקי.

יוליה שמאלוב ברקוביץ: כן, אבל אתה לא גוף עסקי.

עיסאווי פריג': ככה הוא רואה את עצמו.

בועז סטמבלר: אני לא רואה, זאת ההגדרה שקבעו בחשב הכללי.

עיסאווי פריג': בסדר, שמענו, שמענו.

עיסאווי פריג': נמצא איתנו כאן דובר משרד התקשורת.

עיסאווי פריג': אני רוצה לשאול אותך מה תקציב הפרסום שאתם מעבירים ללפ"מ?

גיל גפן: אין לי מידע על זה.

גיל גפן: לא ביקשו מאיתנו גם להביא את המידע הזה בכל הדיון.

גיל גפן: אני הגעתי לפה בשל החשיבות שהשר מייחס לעניין.

גיל גפן: הוא ביקש ממני להופיע פה.

גיל גפן: דיברה יוליה על הנושא של התחנות האזוריות.

גיל גפן: לנו זה מאוד חשוב הנושא הזה של להגדיל את כל הנושא של החשיפה בכלל.

גיל גפן: קח עכשיו שהוא דיבר על מונדיאל, הנושא של ערוץ 33 ב-HD.

גיל גפן: עצם זה שאנחנו בעצם נחשוף את האוכלוסייה לתכנים בשפה הערבית, אנחנו מקווים, כמו שיוליה אמרה, אין לנו שום שליטה על נושא הפרסום שם, אבל אנחנו מקווים שעצם החשיפה, שעכשיו מרדיו אחד לשתי תחנות, שהשנה עכשיו יהיה להם עד 2019, ארבע שנים עכשיו יצאו מכרזים לשתי תחנות.

גיל גפן: לנו הנושא הזה הוא מאוד חשוב בשאיפה שכפועל יוצא מזה תגדל החשיפה ויגדלו התקציבים.

גיל גפן: אם תרצה נתונים לנושא הזה, אני אשמח להעביר לך.

עיסאווי פריג': נתונים, אני אעבוד מול בועז וטליה.

עיסאווי פריג': בועז, אני רואה אותך קצת - - -

בועז סטמבלר: זה האופי שלי.

עיסאווי פריג': גם האישה יודעת על כך?

בועז סטמבלר: אשתי מנהלת אותי, לא אני אותה.

עבד אל חכים חאג' יחיא: רגיש מדי לביקורת.

בועז סטמבלר: לא, לא, זה לא העניין.

עבד אל חכים חאג' יחיא: קודם כול, אתה לא צריך להיות נעלב.

עבד אל חכים חאג' יחיא: נתחיל מזה.

בועז סטמבלר: לא, לא, אני לא נעלב, אבל אתם לא שולטים בחומר ומפריכים כאן סיסמאות וקלישאות.

עבד אל חכים חאג' יחיא: יש לנו דרישות.

יוליה שמאלוב ברקוביץ: אני נמצאת בתקשורת מעל 25 שנה.

יוליה שמאלוב ברקוביץ: אני הקמתי ערוץ טלוויזיה.

יוליה שמאלוב ברקוביץ: על 9 לא דיברתי איתך פה, כי פה מדברים כרגע על האוכלוסייה הערבית.

בועז סטמבלר: ערוץ 9 - - - .

בועז סטמבלר: אני לא מבין, באתם לתקוף אותי?

עיסאווי פריג': למה אתה לוקח את זה לשם?

בועז סטמבלר: אני לא לוקח את זה.

עיסאווי פריג': כבודך וכבודי אחד.

עיסאווי פריג': אני לא מרשה לאף אחד שיתקוף אותך.

יוליה שמאלוב ברקוביץ: למה אתה מגמד פה את האנשים?

בועז סטמבלר: אני מגמד אנשים?

יוליה שמאלוב ברקוביץ: ברור.

יוליה שמאלוב ברקוביץ: אם אתה אומר שאנחנו לא מבינים מה אנחנו מדברים, אתה מגמד אנשים שיושבים פה.

בועז סטמבלר: אבל יש פה חוסר ידיעה.

עיסאווי פריג': בסדר.

עיסאווי פריג': בגלל זה אנחנו נמצאים, שומעים אחד את השני בכדי לדייק בדברים.

בועז סטמבלר: אתם רוצים שאני רק אגיד לכם כן ואני לא אגיד מה אני חושב?

עיסאווי פריג': לא.

עבד אל חכים חאג' יחיא: דווקא אנחנו רוצים תשובות.

עבד אל חכים חאג' יחיא: יש לנו תהיות, יש לנו שאלות.

בועז סטמבלר: אני אומר, מה שיכולתי, נתתי.

בועז סטמבלר: מה שלא, אני אעביר ליושב ראש.

עבד אל חכים חאג' יחיא: אתה מסכים איתנו שהמצב הזה הוא לא בסדר?

עבד אל חכים חאג' יחיא: המצב הזה צריך להשתפר, להשתנות, האחוזים האלה?

יוסף ג'בארין: בועז, אנחנו לא בדיון הראשון כאן עם נציגים של משרדי ממשלה, אז בכל זאת תן לנו קצת כבוד.

בועז סטמבלר: אני מתנצל.

יוסף ג'בארין: תודה.

עיסאווי פריג': יפה מאוד.

עיסאווי פריג': הקמפיין האחרון שעשיתם, מה הוא?

בועז סטמבלר: מוצר ישראלי, משרד הכלכלה, שרץ עכשיו בטלוויזיה שם.

עיסאווי פריג': כמה מתוכו בערבית?

טליה לוינס: אין לי את הנתונים כרגע.

עיסאווי פריג': לא באים לתקוף אחד את השני.

עיסאווי פריג': עכשיו אני מקריא לך את הנתונים כפי שהעברת לי.

עיסאווי פריג': ב-2014 – 6.6 מיליון שקל הלך למדיה בערבית.

עיסאווי פריג': לפי החלוקה הפנימית, רדיו, עיתונות.

עיסאווי פריג': 2015 זה ירד ל-5.8 מיליון שקל.

בועז סטמבלר: נכון.

עיסאווי פריג': 2016 זה עלה ל-8.4 מיליון.

עיסאווי פריג': 2017 זה עלה לכמעט 11 מיליון שקל.

עיסאווי פריג': ב-2018, בוא עכשיו אנחנו נסכם עד שנעשה את התוכנית איפה כל אחד ילחץ בכיוון שלו.

עיסאווי פריג': בוא נסכם איך 2018 תיגמר, ואל תדבר איתי על אחוזים, דבר איתי על מכסה, על סכומים.

בועז סטמבלר: אני לא יודע לומר לך עכשיו.

עיסאווי פריג': אתה יכול.

בועז סטמבלר: זה לא רציני.

עיסאווי פריג': אני מאוד רציני.

בועז סטמבלר: יש לנו עוד חצי שנה.

בועז סטמבלר: אני לא יודע.

עיסאווי פריג': אני מאוד רציני.

בועז סטמבלר: אין לי את הנתון לחצי שנה עדיין.

עיסאווי פריג': אני הקראתי את המספרים ועכשיו אתה נכנסת לתפקיד ב-1.1.2018.

עיסאווי פריג': כל מה שהיה הוא לפניך בעצם, שאתה לא מעורב פה.

עיסאווי פריג': אתה לא היית.

עיסאווי פריג': הציפייה והשאיפה שלך, שלנו, של כל הציבור, שמגמת ההגדלה וצמצום הפער ימשיך.

עיסאווי פריג': אני לא רוצה במכה אחת.

עיסאווי פריג': ב-2018 אני רוצה שנשמור על ההגדלה לפחות שהייתה בין 2016 ל-2017.

עיסאווי פריג': איפה אנחנו עומדים בזה, טליה?

טליה לוינס: אם הייתי יודעת להגיד לך בתחילת השנה או אפילו באמצע השנה או אפילו עכשיו מה התקציב הממשלתי שאני אקבל, הייתי יכולה לתת לך תשובה.

עיסאווי פריג': בועז, האם יש לך חזון או שאיפה?

בועז סטמבלר: כמובן.

עיסאווי פריג': אז על פי החזון או שאיפתך, לאן אתה מכוון להגיע ב-2018 עם קבוצת המיעוט שיושבת כאן ומדברת איתך?

עיסאווי פריג': חזון.

בועז סטמבלר: אני לא יכול לנקוב במספר.

בועז סטמבלר: תבינו אותי, אני לא יודע.

בועז סטמבלר: אני לא יכול.

בועז סטמבלר: זה יהיה לא רציני.

בועז סטמבלר: אתה דורש ממני לעשות משהו לא רציני.

בועז סטמבלר: אני אומר, אנחנו נשאף להמשיך את הגידול.

בועז סטמבלר: זה בסדר?

עיסאווי פריג': כיעד.

בועז סטמבלר: כן.

יוסף ג'בארין: באיזה היקף?

קריאה: להגיע ל-10%?

עיסאווי פריג': לא, 10% זה המון במכה אחת.

עיסאווי פריג': הוא לא יכול לעמוד בזה.

עיסאווי פריג': אתה הוא העוגן.

עיסאווי פריג': ב-2018 החזון, השאיפה שלך ושלנו - - -

בועז סטמבלר: להמשיך את גידול התקציבים למדיה במגזר הערבי.

עיסאווי פריג': וזה ימשיך.

בועז סטמבלר: כן.

עיסאווי פריג': יפה.

עיסאווי פריג': אז אם כך, חברים, טליה, קיבלת מספר שאלות.

עיסאווי פריג': אני מעלה לך אותן בכתב, מסכם את כל השאלות שעלו כאן.

עיסאווי פריג': אני מבקש לקבל את התשובות ועל פי המסמך שאתם תעבירו לנו אנחנו נכין תוכנית עבודה שיהיה לנו חלק בה וחלק בכם.

עיסאווי פריג': חלקנו, לעבוד מול המשרדים בכדי להגביר את המודעות ואת התקציבים ואת הקמפיינים, וחלקכם גם לדעת איך לתת עדיפות לסוגיות שנוגעות לחברה הערבית ברמה של בטיחות, ברמת בריאות.

עבד אל חכים חאג' יחיא: כבוד היושב ראש, לקבוע לוחות זמנים.

עיסאווי פריג': אנחנו נכנסים לפגרה.

עבד אל חכים חאג' יחיא: בסדר, אבל צריכים לקבל תוך חודש ימים, תוך שבועיים.

עבד אל חכים חאג' יחיא: צריכים לקבל את הנתונים.

עיסאווי פריג': הדבר השני, אנחנו בציפייה ממך כמנכ"ל הלפ"מ, ב-2018 מגמת הגידול שהייתה בין השנים 2016 ו-2017 תמשיך.

עיסאווי פריג': מגמת הגידול בהוצאת הפרסום למדיה הערבית מהסך הכול, המגמה תמשיך ותיקח בחשבון את כל המדיה בערבית.

עיסאווי פריג': אנחנו נעביר לך תוך שבוע את כל השאלות בכתב ואני מצפה לקבל ממך בהקדם.

עיסאווי פריג': בתקופה של הפגרה אנחנו נהיה בהתדיינות.

עיסאווי פריג': בתחילת המושב הבא, אני מאוד מקווה שהממשלה תחזיק מעמד עד אז, אנחנו מקבלים דיון המשך על בסיס התשובות והשאלות שנפנה אליך.

בועז סטמבלר: אוקי.

עיסאווי פריג': המטרה שלנו לעבוד בשיתוף פעולה.

עיסאווי פריג': תודה לכם.